Μπροστά στον εφιάλτη της πυρηνικής τρομοκρατίας!! ~ Αnalysts for Change\nΜπροστά στον εφιάλτη της πυρηνικής τρομοκρατίας!!\nΗ αγωνία της εποχής μας είναι αν ο αιώνας αυτός που ζούμε θα είναι η καμπή μιας σωτήριας μεταμόρφωσης ή ο αιώνας της μεγάλης οπισθοδρόμησης, ακόμα και της απόλυτης καταστροφής. Η αρχική αισιοδοξία για το “πλανητικό χωριό” έχει προ πολλού διαψευσθεί και όλο και πιο πολλοί άνθρωποι αποκαρδιώνονται από το μέγεθος της βίας που μας απειλεί εμφανέστερα από κάθε άλλη φορά. Ιδιαίτερα η σύγκρουση μεταξύ της Δύσης και του Αραβομουσουλμανικού κόσμου, η οποία, μετά το φρικαλέο “σώου” της 11/9, έχει πάρει πλανητικές διαστάσεις, μπορεί να αποδειχθεί ιδιαίτερα φονική, αν οι αντιμαχόμενοι καταφύγουν κάποια στιγμή στα “μη συμβατικά” όπλα.\nΑπό τον Ιανουάριο του 2017, το Ρολόϊ της Αποκάλυψης (Doomsday Clock) προχώρησε στα 2,5 λεπτά πριν από τα μεσάνυχτα, την δεύτερη πιο κοντινή προσέγγιση στην 12η ώρα από την έναρξή του πριν από εβδομήντα χρόνια, το 1947, στην αρχή της πυρηνικής εποχής.\nΤο Ρολόϊ της Αποκάλυψης είναι ένα σύμβολο που αντιπροσωπεύει την πιθανότητα μιας παγκόσμιας καταστροφής με ανθρώπινη υπαιτιότητα. Η δημιουργία του αποδίδεται στην διεθνή ομάδα ερευνητών, τους Chicago Atomic Scientists, που είχαν συμμετάσχει στο Σχέδιο Μανχάταν. Μετά τις ατομικές βόμβες στην Χιροσίμα και το Ναγκασάκι, άρχισαν να εκδίδουν το περιοδικό Bulletin of the Atomic Scientists, το οποίο, από την εμφάνισή του, απεικονίζει το Ρολόϊ σε κάθε του εξώφυλλο. Τα “Μεσάνυχτα” έχουν βαθύτερο νόημα, εκτός από την σταθερή απειλή του πυρηνικού πολέμου μεταξύ των υπερδυνάμεων.\nΗ “σύγκρουση των πολιτισμών” μπορεί “να γίνει πυρηνική” με διάφορους τρόπους ... και υπόγειες μεθοδεύσεις. Ο πιο ανεξέλεγκτος από αυτούς είναι να κλέψουν οι τρομοκράτες μια έτοιμη βόμβα ή πυρηνικό υλικό κατάλληλο για τέτοιου είδους όπλα και να κατασκευάσουν μ' αυτά μια βόμβα. Ή να τα προμηθευθούν από κάποιες μυστικές υπηρεσίες.\nΟι τρομοκράτες, μάλιστα, σίγουρα είναι πιο αποφασισμένοι από τα κράτη στο να χρησιμοποιήσουν τα πυρηνικά όπλα που έχουν αποκτήσει. Οι κοινωνικές, οικονομικές, πολιτικές και ψυχολογικές διαταραχές που θα προκαλέσει μια τέτοια χρήση θα είναι ολέθριες.\nΤο πλήθος στην πλατεία Σαν Κάρλο, στο Τορίνο, που έβλεπε στις αρχές Ιουνίου τον τελικό ποδοσφαίρου σε γιγαντοοθόνες καταλήφθηκε από πανικό, πράγμα που είχε πολύ μεγαλύτερες συνέπειες. Το γεγονός αυτό δείχνει την κατάσταση που επικρατεί σήμερα: μια ψύχωση τρομοφοβίας που πριμοδοτείται καταλλήλως από το πολιτικο-μιντιακό σύστημα.\nΈτσι, η απειλή της πυρηνικής τρομοκρατίας αποτελεί ιδιαίτερο παγκόσμιο κίνδυνο λόγω και της συγκυρίας πολλών παραγόντων, όπως:\n- της αυξημένης συχνότητας, της εξέλιξης και της φονικότητας των συμβατικών μορφών τρομοκρατίας\n- των προφανών ενδείξεων κρατικής υποστήριξης, ακόμα και χρηματοδότησης, των τρομοκρατικών και τζιχαντιστικών ομάδων\n- της αποθήκευσης και ανάπτυξης πυρηνικών όπλων σε περιοχές όπου υπάρχει πυκνή τρομοκρατική δραστηριότητα\n- του αυξανόμενου αριθμού δυνητικών στόχων σε πολιτικά πυρηνικά προγράμματα\n- των πολλών “μαύρων” και “γκρίζων” αγορών για πυρηνικό εξοπλισμό και υλικά.\nΤέλος, σήμερα βλέπουμε το ISIS να επιχειρεί να σκορπίσει τον τρόμο σε μεγάλη κλίμακα, όχι μόνο στην Μέση Ανατολή αλλά και στην Ευρώπη.\nΟ φόβος της κλιμάκωσης\nΔεν πρέπει να αμφιβάλλει κανείς ότι το ISIS θα κλιμακώσει την τρομοκρατία του με πυρηνικές επιθέσεις, αν μπορέσει να αποκτήσει πρόσβαση σε τέτοια όπλα. Δεδομένης της αποθήκευσης μεγάλων ποσοτήτων σχάσιμων υλικών σε ολόκληρο τον κόσμο, μερικά από τα οποία δεν φυλάσσονται επαρκώς, η δημιουργία μιας αυτοσχέδιας πυρηνικής βόμβας μπορεί να είναι απολύτως εφικτή.\nΣυνεπώς, μια πυρηνική τρομοκρατική ενέργεια αποτελεί εφιάλτη σήμερα, μεγαλύτερο από τον πυρηνικό κίνδυνο που αντιμετωπίσαμε κατά την διάρκεια του Ψυχρού Πολέμου. Αλλά οι περισσότεροι από εμάς δεν το γνωρίζουν.\nΚι όμως, ειδικοί επιστήμονες, όπως ο Νομπελίστας φυσικός Frank Barnaby, λέει ότι είναι έκπληκτος που αυτό δεν έχει συμβεί ακόμη...\n“Το πραγματικά τρομακτικό θέμα με το εμπλουτισμένο ουράνιο (HEU) είναι ότι από αυτό μπορεί πολύ εύκολα να κατασκευαστεί μια ατομική βόμβα. Το μόνο που χρειάζεται είναι δύο μεταπτυχιακοί φοιτητές και μια μικρή ποσότητα υλικού. Πιστεύω ότι πρέπει να φοβόμαστε πολύ την πιθανότητα πυρηνικής τρομοκρατίας”, τονίζει στην Daily Telegraph.\nΑνάλογη προειδοποίηση είχε κάνει και ο Κόφι Ανάν, πρ. Γ.Γ. του ΟΗΕ, στο BBC πριν από αρκετά χρόνια: “Η πυρηνική τρομοκρατία αντιμετωπίζεται ακόμα σαν επιστημονική φαντασία. Θα ευχόμουν πραγματικά να είναι έτσι, αλλά δυστυχώς δεν είναι. Ζούμε σε έναν κόσμο γεμάτο επικίνδυνα υλικά και μπόλικη τεχνογνωσία, όπου ορισμένοι τρομοκράτες δηλώνουν σαφώς την πρόθεσή τους να καταφέρουν πραγματικά καταστροφικά πλήγματα με πολλές απώλειες. Έτσι και γίνει μια τέτοια επίθεση, όχι μόνο θα προκαλέσει παντού θάνατο και καταστροφή, αλλά θα κλονίσει και την παγκόσμια οικονομία”.\nΕπίσης, πολλές μελέτες από πανεπιστήμια και ιδρύματα έχουν καταδείξει τα πολύπλοκα ζητήματα ετοιμότητας, αντιμετώπισης και αποκατάστασης μετά από πυρηνική τρομοκρατία. Σε αντίθεση με τους ακαδημαϊκούς, οι οποίοι τείνουν σε μια πιο θεωρητική προσέγγιση, οι διαχειριστές καταστροφών, των οποίων η προσοχή επικεντρώνεται κυρίως στα πραγματικά προβλήματα που θα προκληθούν, εκτιμούν ότι, μετά από πυρηνική έκρηξη σε μια μεγάλη πόλη, ο συντονισμός των υπηρεσιών ασφαλείας και νοσηλείας θα είναι δύσκολος. Μεγάλο μέρος των επικοινωνιακών υποδομών θα καταστραφεί ή θα αχρηστευθεί. Τα τραύματα, τα εγκαύματα και οι βλάβες από την ακτινοβολία θα θέσουν σε τρομερή δοκιμασία το σύστημα περίθαλψης λόγω της τεράστιας γεωγραφικής έκτασης της έκρηξης και του αριθμού των θυμάτων που θα προκαλέσει.\nΠολλές μελέτες έχουν δείξει ότι το αρμόδιο προσωπικό, σε ποσοστό 30%-50%, θα απουσιάσει ή δεν θα μπορέσει να φθάσει στο πόστο του λόγω των επιπτώσεων μιας πυρηνικής καταστροφής. Πολλοί από αυτούς που δεν θα ανταποκριθούν θα προτιμήσουν να μείνουν με τις οικογένειές τους, ενώ άλλοι θα φοβούνται την απειλή της ακτινοβολίας για της υγεία τους.\nΤο λαθρεμπόριο των πυρηνικών\nΟι κατά τόπους αστυνομικές αρχές, που συνεργάζονται με την Ιντερπόλ και το FBI, αναφέρουν ότι έχουν σταματήσει πολλές απόπειρες των λαθρεμπόρων να πουλήσουν πυρηνικό υλικό σε εξτρεμιστές στην Μέση Ανατολή τα τελευταία πέντε χρόνια.\nΟι πιο επικίνδυνες περιπτώσεις φαίνεται να συνδέονται με την μαύρη αγορά της Μολδαβίας, όπως αναφέρει το Associated Press. Αυτό είναι το σχετικό χρονοδιάγραμμα:\nΤο 2010, στο Κισινάου, πρωτεύουσα της Μολδαβίας, κατασχέθηκαν 1,8 kg Ουρανίου-238, όταν τρία άτομα προσπάθησαν να το πουλήσουν για 9 εκατομ. Ευρώ. Το 2011, συνελήφθησαν έξη άτομα που προσπάθησαν να πουλήσουν 1 kg Ουρανίου-235, κατάλληλου για κατασκευή όπλων, για 32 εκατομ. ευρώ. Είπαν ότι είχαν πρόσβαση και σε Πλουτώνιο. Το 2014, λαθρέμποροι λέγεται ότι προσπάθησαν να πουλήσουν 200 g Ουρανίου-235, ρωσσικής πρόλευσης, σε μυστικούς πράκτορες ασφαλείας, για 1,6 εκατομ. δολλάρια. Κατασχέθηκε επίσης 1,5 kg Ουρανίου-235 σε ουκρανικό έδαφος, κοντά στα σύνορα με την Μολδαβία. Το 2015, μυστικός πράκτορας αγόρασε αμπούλα Καισίου-135. Στο κεντρικό Κισινάου βρέθηκε υλικό μολυσμένο από Καίσιο-137.\nΤο γεγονός ότι στην κατοχή ενός υπόπτου, ο οποίος συνδέεται με τους τρομοκράτες που έκαναν το μακελειό στο Μπατακλάν στο Παρίσι, στις 13 Νοεμβρίου 2015, βρέθηκε βίντεο παρακολούθησης υψηλόβαθμου Βέλγου πυρηνικού αξιωματούχου, όπως παραδέχτηκαν οι βελγικές αρχές στις 18/2/2016, είναι ένδειξη ότι το ISIS κάνει συντονισμένες προσπάθειες να αποκτήσει ραδιενεργό υλικό για τρομοκρατική επίθεση.\nΗ Διεθνής Υπηρεσία Ατομικής Ενέργειας (IAEA) και το αμερικανικό υπουργείο Εξωτερικών επιβεβαίωσαν επίσης ότι είχε εξαφανιστεί ραδιενεργό υλικό από το 2015 στο Ιράκ, όπου το ISIS ήλεγχε εκτεταμένες περιοχές, δίνοντας στους φόβους πως η οργάνωση ίσως να έχει αποκτήσει υλικό για επίθεση νέες ανησυχητικές διαστάσεις.\nΗ ΙΑΕΑ προσδιόρισε το υλικό που χάθηκε στο Ιράκ ως Ιρίδιο-192, ένα υψηλής ακτινοβολίας ισότοπο που μερικές φορές αναζητείται για χρήση σε “βρώμικες” βόμβες, όπως έγραψαν οι New York Times στις 19 Φεβρουαρίου 2016.\nΤέλος, ένας αριθμός ειδικών που μελετούν τις “βρώμικες” βόμβες, γνωστές τεχνικά ως μηχανισμοί διασποράς ραδιενέργειας (RDD), συμφωνούν ότι είναι πιθανόν το ISIS, και ίσως και άλλες εξτρεμιστικές ομάδες, να έχουν ήδη στην κατοχή τους ραδιενεργά υλικά.\nΗ απειλή της “βρώμικης βόμβας”\nΗ απειλή από ολοένα και πιο βίαιες ισλαμικές οργανώσεις -που επιδίδονται σε σκοτωμούς και στην πρόκληση ολέθρου σε μαζική κλίμακα- αυξάνεται με νέες και πιο αιματηρές επιθέσεις στην Μέση Ανατολή, στην Ευρώπη και παραπέρα.\nΤα συστατικά μιας ραδιενεργής “βρώμικης” βόμβας υπάρχουν σε δεκάδες χιλιάδες ραδιενεργές πηγές, που βρίσκονται σε περισσότερες από 100 χώρες σε ολόκληρο τον κόσμο. Χρησιμοποιούνται στην ιατρική και στις επιστήμες, σε νοσοκομεία, πανεπιστήμια και ερευνητικά κέντρα, στην γεωργία, στην βιομηχανία και από τα κράτη για διάφορους σκοπούς. Και σε όλα αυτά τα μέρη, οι συνθήκες φύλαξής τους είναι συνήθως χαλαρές, οπότε είναι εύκολο να κλαπούν και να πουληθούν στην μαύρη αγορά.\nΣτην Βάση Δεδομένων του Κέντρου Μελετών για την Μη Διάδοση των Πυρηνικών Όπλων James Martin (CNS – Center for Nonproliferation Studies) αναφέρεται ότι, το 2013 και το 2014, σε 325 περιστατικά, που έγιναν δημοσίως γνωστά, πυρηνικά ή άλλα ραδιενεργά υλικά χάθηκαν, κλάπηκαν ή γενικά βρέθηκαν σε αναρμόδια χέρια. Τα περισσότερα περιστατικά στην παραπάνω βάση δεδομένων αφορούσαν μη-πυρηνικά ραδιενεργά υλικά ή συστατικά για μια “βρώμικη” βόμβα. Οι αναφορές ότι τρομοκράτες αναζητούν υλικά για την δημιουργία ραδιενεργής “βρώμικης” βόμβας είναι ανατριχιαστικές.\nΕπιπλέον, η πιθανότητα κάποιος τρομοκράτης να πυροδοτήσει μια “βρώμικη βόμβα” είναι πολύ υψηλότερη από έναν αυτοσχέδιο πυρηνικό μηχανισμό λόγω της μεγάλης διαθεσιμότητας ραδιενεργών πηγών. Ενώ το Εμπλουτισμένο Ουράνιο (HEU - highly enriched uranium) βρίσκεται σε λιγότερο από 25 χώρες, οι ραδιενεργές πηγές βρίσκονται σε χιλιάδες σημεία σε περισσότερες από 100 χώρες. Σε αντίθεση με ένα πυρηνικό όπλο, μια ραδιενεργή “βρώμικη” βόμβα μπορεί να μην προκαλέσει καταστροφικούς αριθμούς θανάτων και τραυματισμών, αλλά, ανάλογα με την χημική της σύσταση, την μορφή και τον τόπο έκρηξης, μπορεί να αφήσει πίσω της ζημιές δισεκατομ. δολλαρίων λόγω του κόστους εκκένωσης και επανεγκατάστασης του πληθυσμού και της απολύμανσης της περιοχής -καθώς και της αναπόφευκτης συνέχισης των απειλών, πράγμα που μπορεί να έχει σοβαρές οικονομικές και ψυχολογικές επιπτώσεις. Επίσης, είναι πιθανόν να χρειαστεί η κατεδάφιση αρκετών κτιρίων και η απομάκρυνση των ερειπίων. Η πρόσβαση στην μολυσμένη περιοχή μπορεί να απαγορευθεί για πολλά χρόνια, αφού θα πρέπει να γίνει ενδελεχής καθαρισμός προκειμένου να τηρηθούν στο ακέραιο οι περιβαλλοντικές οδηγίες για την προστασία του πληθυσμού. Εξ αιτίας όλων αυτών, οι “βρώμικες” βόμβες συγκαταλέγονται κι αυτές στα “όπλα μαζικής καταστροφής”.\nΠαρά την σημαντική πρόοδο που έγινε στην Σύνοδο Πυρηνικής Ασφάλειας του 2014, παραμένουν οι σοβαρές προκλήσεις για την σωστή ασφάλιση των επικίνδυνων ραδιενεργών υλικών. Σ' αυτές περιλαμβάνονται:\n- Η ελλιπής ταξινόμηση των ραδιενεργών υλικών. Ο Κώδικας Διαχείρισης περιλαμβάνει βασικές αρχές, σύμφωνα με τις οποίες τα κράτη “...πρέπει να πάρουν τα απαραίτητα μέτρα για να εξασφαλίσουν ότι οι ραδιενεργές πηγές στην επικράτειά τους υπόκεινται σε ασφαλή διαχείριση και προστατεύονται με ασφάλεια εφ' όρου ζωής”. Ζητά επίσης αποτελεσματική κρατική νομοθεσία και υπεύθυνους ελέγχους των ραδιενεργών πηγών.\n- Έλλειψη παγκόσμιας κάλυψης και εφαρμογής του Κώδικα Διαχείρισης. Μέχρι σήμερα, μόνο 130 από το 168 κράτη-μέλη της IAEA (Διεθνούς Υπηρεσίας Ατομικής Ενέργειας) τηρούν τον Κώδικα Διαχείρισης (το 77%) και πολλές από αυτές τις χώρες δεν έχουν εκπληρώσει όλες τις πολιτικές δεσμεύσεις ώστε να τηρούν τους όρους της. Συνεπώς, ένας τεράστιος αριθμός ραδιενεργών πηγών βρίσκεται έξω από τους υπάρχοντες μηχανισμούς διεθνούς και εθνικής ασφάλειας.\n- Ανοιχτές και μη-ασφαλισμένες εγκαταστάσεις θέτουν πρόβλημα ασφαλείας. Σε πολλά κράτη, το θεσμικό πλαίσιο για τον φυσικό έλεγχο και τον υπολογισμό ραδιενεργών πηγών είναι ανεπαρκές. Σε αντίθεση με το πυρηνικό υλικό, που συνήθως φυλάσσεται σε δημόσιες και ασφαλείς εγκαταστάσεις, το ραδιενεργό υλικό χρησιμοποιείται και αποθηκεύεται από τον ιδιωτικό τομέα σε εγκαταστάσεις με ελάχιστη ή καμμία φυσική προστασία. Επιπλέον, ιατρικά, ακαδημαϊκά και ερευνητικά κέντρα βρίσκονται σε ανοικτό περιβάλλον προσβάσιμο σε μεγάλο αριθμό ανθρώπων.\n- Ο εντοπισμός των ραδιενεργών πηγών είναι μεγάλο πρόβλημα. Η χρήση ραδιενεργών πηγών είναι ευρέως διαδεδομένη και συχνά γίνεται διασυνοριακή διακίνηση των πηγών, πράγμα που κάνει δύσκολη για τα κράτη την συνεχή παρακολούθηση της πορείας τους, οπότε είναι εύκολο να κλαπούν.\nΣτα τέλη της δεκαετίας του '80, ένα περιστατικό στην Βραζιλία, που έλαβε μεγάλη δημοσιότητα, έφερε στο προσκήνιο την σημασία της σωστής ασφάλειας των επικίνδυνων ραδιενεργών πηγών.\nΈνα ιδιωτικό κέντρο ακτινοθεραπείας στην πόλη Goiânia μετακόμισε σε νέες εγκαταστάσεις, αφήνοντας πίσω του μια μονάδα τηλεθεραπείας (εξωτερικής ακτινοθεραπείας) Καισίου-137, χωρίς να ενημερώσει τις αρμόδιες αρχές όπως υπαγορεύει ο νόμος. Δύο κλέφτες εισήλθαν στην συνέχεια στους άδειους χώρους και, χωρίς να γνωρίζουν τι ήταν η μονάδα, αλλά πιστεύοντας ότι μπορεί να έχει κάποια αξία, επιχείρησαν να την πάρουν. Στην προσπάθειά τους, η κάψουλα της ραδιενεργού πηγής έσπασε και σκορπίστηκε αμέσως ραδιενεργό χλωριούχο άλας. Το περιβάλλον μολύνθηκε και αρκετοί πολίτες τριγύρω δέχθηκαν ακτινοβολία.\nΜέρη της διαλυμένης μονάδας στην συνέχεια πουλήθηκαν για παλιοσίδερα σε έναν ιδιοκτήτη μάντρας, που παρατήρησε ότι μερικά από αυτά έλαμπαν με ένα μπλε φως στο σκοτάδι. Επί ημέρες, φίλοι και συγγενείς ερχόντουσαν να δουν το φαινόμενο, οπότε θραύσματα μεγέθους ρυζιού από την φωτεινή πηγή σκορπίστηκαν σε αρκετές οικογένειες. Η κατάσταση αυτή συνεχίστηκε επί πέντε ημέρες, διάστημα κατά το οποίο ένας αριθμός ανθρώπων παρουσίασε γαστρεντερικά συμπτώματα λόγω της έκθεσής τους στην ακτινοβολία.\nΤο περιστατικό και οι επιπτώσεις του κόστισαν σχεδόν 36 εκατομ. δολλάρια λόγω ζημιών στην περιοχή, ιατρικού κόστους και μακροπρόθεσμων περιβαλλοντικών προβλημάτων. Υπήρξαν 28 περιστατικά ασθενών από ακτινοβολία, 20 άτομα νοσηλεύθηκαν και προκλήθηκαν τουλάχιστον τέσσερις θάνατοι. Πάνω από 112.000 άτομα ελέγχθηκαν για πιθανή ραδιενεργό μόλυνση. Επιπλέον, 101 σπίτια μολύνθηκαν σημαντικά και 41 σπίτια εκκενώθηκαν. Η διαδικασία απολύμανσης απαίτησε να κατεδαφιστούν σπίτια και άλλα κτίρια, πράγμα που προκάλεσε την δημιουργία περίπου 3.500 κυβικά μέτρα ραδιενεργών στερεών αποβλήτων (αρκετών να γεμίσουν πάνω από τρία αμερικανικά γήπεδα ποδοσφαίρου από την μια εστία μέχρι την άλλη).\nΑυτό το απλό περιστατικό είναι μια ένδειξη τού τι μπορεί να συμβεί σε μια οργανωμένη τρομοκρατική ενέργεια. [Πηγή: Radiological Security Progress Report, www.nti.org, 2014]\nΗ κοινωνία της “πυρηνικής ασφάλειας”\nΟ εξαιρετικά υπαρκτός κίνδυνος της πυρηνικής τρομοκρατίας -όπως το έδειξε η δραματική άνοδος του “Ισλαμικού Κράτους” είναι ένα ακόμα πρόσχημα για την αυταρχικοποίηση της κοινωνικής καταστολής.\nΣτην Σύνοδο Πυρηνικής Ασφάλειας του 2016 εξετάσθηκαν αρκετά και διαφορετικά σενάρια για το μέλλον. Στο ένα άκρο, στις χώρες υψηλής ασφάλειας, όλα τα πυρηνικά όπλα και τα πυρηνικά υλικά που μπορούν να χρησιμοποιηθούν σε όπλα παγκοσμίως θα προστατεύονται συνεχώς και αποφασιστικά από κάθε δυνατή απειλή που μπορεί να θέσουν τρομοκράτες και κλέφτες. Ο αριθμός των τοποθεσιών όπου υπάρχουν τέτοια αποθέματα θα μειωθεί δραστικά.\nΌμως, στο άλλο άκρο, στην σφαίρα της χαμηλής ασφάλειας, πολλά αποθέματα θα παραμείνουν “ευάλωτα” σε επικίνδυνο βαθμό. Θα ληφθεί μικρή μέριμνα για την ελαχιστοποίηση του αριθμού των τοποθεσιών όπου υπάρχουν πυρηνικά όπλα και τα απαραίτητα υλικά τους. Η αμεριμνησία απέναντι στις απειλές και η χαμηλή ασφάλεια θα είναι όλο και περισσότερο ο κανόνας. Με την λογική αυτή, η πρόοδος στο ζήτημα της πυρηνικής ασφάλειας θα σταματήσει και τελικά θα αναστραφεί και θα αυξηθούν οι κίνδυνοι πυρηνικής τρομοκρατίας.\nΟύτως ή άλλως, ο κόσμος έχει εισέλθει σε μια εποχή τυφλής τρομοκρατίας, στην οποία οι αντίπαλοι επιδιώκουν και έχουν την δυνατότητα να υλοποιήσουν το μέγιστο δυνατό μακελειό για να επιτύχουν τον σκοπό τους. Η δημιουργία μιας “βρώμικης” πυρηνικής βόμβας δεν είναι εύκολη, αλλά είναι δυνατή από μια τεχνικά καταρτισμένη τρομοκρατική ομάδα, όπως επιβεβαιώνουν πολυάριθμες σχετικές μελέτες. Η μεγαλύτερη δυσκολία είναι η απόκτηση των απαραίτητων πυρηνικών υλικών – αλλά υπάρχουν πολλές περιπτώσεις κλοπής πλουτωνίου ή εμπλουτισμένου ουρανίου σε ποσότητες κιλού. Το πυρηνικό υλικό για μια βόμβα είναι μικρό και δύσκολα εντοπίζεται, οπότε είναι πολύ δύσκολο να σταματήσει το λαθρεμπόριο πυρηνικών ή να εντοπισθεί το πυρηνικό υλικό εφόσον κλαπεί.\nΟι συνέπειες της έκρηξης ενός τέτοιου “βρώμικου” όπλου των τρομοκρατών θα είναι σοβαρές, αφού θα μετατρέψει την καρδιά μιας σύγχρονης πόλης σε καιόμενα ραδιενεργά ερείπια, μεταδίδοντας ισχυρά “ωστικά κύματα”, οικονομικά και πολιτικά, σε ολόκληρο τον κόσμο.\nΤουλάχιστον τρεις τρομοκρατικές ομάδες -η Αλ-Κάϊντα, το ISIS και η γιαπωνέζικη τρομοκρατική σέκτα Aum Shinrikyo- έχουν κάνει σοβαρές προσπάθειες να αποκτήσουν πυρηνικά όπλα, και υπάρχουν επίσης στοιχεία για ενδιαφέρον από Τσετσένους τρομοκράτες. Η Αλ-Κάϊντα είχε στοχευμένο πρόγραμμα πυρηνικών όπλων και επανειλημμένα επιχείρησε να κλέψει υλικό για πυρηνική βόμβα και να στρατολογήσει άτομα εξειδικευμένα στα πυρηνικά όπλα. Η Αλ-Κάϊντα προχώρησε μέχρι και σε πρόχειρες δοκιμές συμβατικών εκρηκτικών, στα πλαίσια του προγράμματός της για την πυρηνική βόμβα, στην έρημο του Αφγανιστάν.\nΗ «Αποκαλυπτική» ρητορική της ηγετικής ομάδας του Ισλαμικού Κράτους, που οραματίζεται τον τελικό πόλεμο μεταξύ των πιστών και των δυνάμεων των “σταυροφόρων” μιλά για την ανάγκη πολύ ισχυρών όπλων. Τα πρόσφατα περιστατικά, όπως αυτό με το ανώτερο στέλεχος βελγικών εγκαταστάσεων με μεγάλα αποθέματα εμπλουτισμένου ουρανίου, είναι ανησυχητικά σημάδια ενδιαφέροντος για πυρηνικά. Το ISIS διαθέτει περισσότερα χρήματα, ελέγχει μεγαλύτερη επικράτεια και πληθυσμούς, και είναι πιο ικανό να στρατολογήσει ειδικούς από όλο τον κόσμο απ' ό,τι η Αλ-Κάϊντα όταν βρισκόταν στο απόγειο της δύναμής της.\nΤο καλοκαίρι του 2001, πολύ πριν την 11/9, είχαμε γράψει στο Τρίτο Μάτι για την απειλή ενός μεγάλου «θρησκευτικής» φύσεως τρομοκρατικού γεγονότος, που θα έδινε την αφορμή για την αναδιάρθρωση της Μέσης Ανατολής σύμφωνα με τα νεοταξικά σχέδια. Σήμερα, μετά τις αρνητικές γι’ αυτές εξελίξεις, οι ελίτ της Παγκοσμιοποίησης έχουν αναδιπλωθεί και χρειάζονται ένα μείζον Σοκ για να το διαχειρισθούν, φοβίζοντας ξανά τους λαούς και περνώντας στην αντεπίθεση προκειμένου να αποκτήσουν απεριόριστη ισχύ. Δυστυχώς, αυτοί που ήταν υπεύθυνοι τόσο για τα Άουσβιτς, όσο και για τις Χιροσίμες, δεν θάχουν πρόβλημα να ορρωδήσουν προ ουδενός… Μακάρι να διαψευσθούμε.\n*Δημοσιεύθηκε στο Hellenic Nexus τ.120 – Ιούλιος 2017


1η – 2η ημέρα: ΘΕΣΣΑΛΟΝΙΚΗ – ΠΕΙΡΑΙΑ - ΣΑΝΤΟΡΙΝΗ (530χλμ.)\nΣυγκέντρωση στο γραφείο μας και αναχώρηση στις 22.00. Κάνοντας τις απαραίτητες στάσεις για καφέ – ξεκούραση φθάνουμε στο λιμάνι του Πειραιά και επιβιβαζόμαστε στο πλοίο για τη μαγευτική Σαντορίνη. Τακτοποίηση στο ξενοδοχείο μας. Διανυκτέρευση.\n3η ημέρα: ΣΑΝΤΟΡΙΝΗ – ΦΗΡΑ - ΠΥΡΓΟΣ\nΠρωινό. Η σημερινή μας μέρα θα είναι αφιερωμένη στα Φηρά. Τα γραφικά δαιδαλώδη δρομάκια κατά τη διάρκεια του καλοκαιριού σφύζουν από τους επισκέπτες. Οι βόλτες στην καλντέρα είναι η απόλυτη εμπειρία ενώ το ηφαίστειο είναι ορατό από κάθε σημείο της καλντέρας και η θέα είναι μαγευτική. Ανάμεσα στα υπέροχα αξιοθέατα, αξίζει να επισκεφθούμε το Πολιτιστικό Κέντρο του Μέγαρου Γκύζη. Επίσης, δύο από τα πιο ενδιαφέροντα μουσεία της Σαντορίνης βρίσκονται στα Φηρά, το Αρχαιολογικό Μουσείο της Σαντορίνης, και το Μουσείο Προϊστορικής Θήρας, το οποίο διαθέτει πλήθος ιστορικών αντικειμένων από διάφορα μέρη του νησιού. Χρόνος ελεύθερος. Ξεκούραση στο ξενοδοχείο μας. Το απόγευμα θα πάμε στον Πύργο, που βρίσκεται στο υψηλότερο σημείο του νησιού. Ένα χωριό που αναμφίβολα αξίζει να συμπεριληφθεί στα «must» της Σαντορίνης. Χρόνος ελεύθερος για περιήγηση και για καφέ. Διανυκτέρευση.\n4η ημέρα: ΓΥΡΟΣ ΤΟΥ ΝΗΣΙΟΥ\nΠρωινό και αναχώρηση για να γνωρίσουμε το νησί. Χιλιοτραγουδισμένη, ιδιαίτερη, ρομαντική, απόκοσμη. Όσα επίθετα κι αν βάλεις δίπλα από το νησί της Σαντορίνης δεν αρκούν για να την περιγράψουν στον απόλυτο βαθμό. Γεμάτοι αντιθέσεις, αλλά και με ένα απαράμιλλο στυλ. Από το Ακρωτήρι στο νοτιοδυτικό άκρο του νησιού, όπου βρίσκεται η πανάρχαια πόλη που καλύφθηκε από παχύ στρώμα λάβας το 500 Π.Χ., και αποτελεί τη σπουδαιότερη αρχαιολογική ανακάλυψη της Ανατολικής Μεσογείου, μέχρι την Οία το παγκοσμίως γνωστό θέρετρο της Σαντορίνης. Θα σας μαγέψει, επειδή είναι πραγματικά ακαταμάχητη με την Νησιωτική ομορφιά, τη μοναδική θέα και τα σπίτια σκαρφαλωμένα, τα περισσότερα χτισμένα μέσα σε βράχους (υπόσκαφα σπίτια). Επιστροφή στο ξενοδοχείο. Ξεκούραση. Το βραδάκι θα απολαύσουμε τα Φηρά. Αφεθείτε στη γοητεία των πανέμορφων στενών των Φηρών και αφήστε το βλέμμα σας να περιπλανηθεί στην απόκοσμη ομορφιά της καλντέρας. Διανυκτέρευση.\n5η ημέρα: ΚΡΟΥΑΖΙΕΡΑ ΣΤΟ ΗΦΑΙΣΤΕΙΟ – ΚΑΜΑΡΙ\nΠρωινό και μπορούμε να επισκεφτούμε προαιρετικά τα 2 μικρά νησάκια τη Ν. Καμένη και την Π. Καμένη που έχουν δημιουργηθεί από την λάβα του ηφαιστείου η Ν. Καμένη είναι η νεότερη μετρώντας 425 χρόνια, ενώ η Π. Καμένη χρονολογείται στα 2000 χρόνια. Μοναδική εμπειρία. Επιστροφή στο ξενοδοχείο, ξεκούραση. Τη βραδινή μας βόλτα θα την απολαύσουμε στην πιο κοσμοπολίτικη παραλία του νησιού το Καμάρι, που θεωρείται και το καμάρι του νησιού. H παραλία Καμάρι είναι από τις μεγαλύτερες της Σαντορίνης, φαινομενικά ατελείωτη, με την μαύρη ηφαιστειακή άμμο να είναι σε τέλεια αντίθεση με το τυρκουάζ μπλε της θάλασσας, δημιουργώντας ένα φανταστικό σκηνικό. Διανυκτέρευση.\n6η ημέρα: ΣΑΝΤΟΡΙΝΗ – ΘΕΣΣΑΛΟΝΙΚΗ (530χλμ)\nΠρωινό και οι τελευταίες εικόνες από το πανέμορφο νησί θα γεμίσουν τα μάτια μας και το μυαλό μας, μέχρι την ώρα της αναχώρησης του πλοίου για τον Πειραιά. Άφιξη στον Πειραιά, και κάνοντας τις απαραίτητες στάσεις καθοδόν επιστρέφουμε στη Θεσσαλονίκη.\nΑκτοπλοϊκά εισιτήρια Περιηγήσεις που αναφέρονται στο πρόγραμμα


ΚΑΘΗΜΕΡΙΝΑ & ΕΠΙΚΑΙΡΑ: Η συνάντηση στην οικία του Παλαιού Ψυχκού και τα 3+1 νέα κόμματα.\nΗ συνάντηση στην οικία του Παλαιού Ψυχκού και τα 3+1 νέα κόμματα.\n-Δεν θα επιτρέψουμε αμαχητί στον Τσίπρα να οδηγήσει την Ελλάδα στη δραχμή…\nΑυτή είναι η κεντρική ιδέα της συνάντησης των τριών μεγαλομηντιαρχών στο σπίτι του Παλαιού Ψυχικού. Αυτό που κυριάρχησε στη κουβέντα ήταν η διάρκεια της κυβέρνησης Σαμαρά. Και οι 3 έδωσαν διαφορετικές ημερομηνίες λήξης, μέσα στο ίδιο έτος, το 2013. Κανείς τους δεν δίνει στη κυβέρνηση πάνω από 12 μήνες ζωή. Η συγκεκριμένη εκτίμηση τους δεν έχει να κάνει με την περιπέτεια υγείας του πρωθυπουργού, ο οποίος είναι αλήθεια δέχθηκε πολλά χτυπήματα κάτω από τη ζώνη. Έχει να κάνει με τις πρώτες απογοητευτικές κυβερνητικές ενδείξεις, ιδιαίτερα δε τους χειρισμούς που αφορούν την υπουργοποίηση του Βασίλη Ράπανου αλλά και τον τρόπο που έγινε η αλλαγή καθεστώτος στην Εθνική Τράπεζα. Οι μηντιάρχες που συναντήθηκαν σε κατοικία η οποία βρίσκεται σε απόσταση αναπνοής από εκείνη του Λουκά Παπαδήμου έκαναν λόγο για τέλμα στις αποκρατικοποιήσεις, παρά τη φημολογία περί του αντιθέτου, και ανέφεραν το παράδειγμα του ΟΠΑΠ ο οποίος δεν βρίσκεται καν στη πρώτη γραμμή των υπό αποκρατικοποίηση περιουσιακών στοιχείων του δημοσίου. Συμφώνησαν ότι πρέπει να δράσουν τάχιστα και δεν άργησαν να πέσουν στο τραπέζι τα πρώτα ονόματα πολιτικών προσώπων τα οποία θα μπορούσαν να έχουν καταλυτικό ρόλο στη περίπτωση αποτυχίας του υπό τον Σαμαρά κυβερνητικού σχήματος.\nΟι κ.κ Λουκάς Παπαδήμος, Κυριάκος Μητσοτάκης και Γιάννης Ραγκούσης θεωρούνται από τους συγκεκριμένους μηντιάρχες ως εν δυνάμει αρχηγοί κομμάτων. Ήδη οι ζυμώσεις είναι πυρετώδεις και οι προθέσεις των πολιτικών που αναφέραμε θα αρχίσουν να γίνονται όλο και πιο ευδιάκριτες. Κομβικό ρόλο στο κόμμα του Λουκά Παπαδήμου θα έχει ο καθηγητής κ. Τάσος Γιαννίτσης ενώ στο πρόσωπο του Κυριάκου Μητσοτάκη οι μηντιάρχες βλέπουν έναν δυναμικό κεντροδεξιό δίχως τις αντιπάθειες της Ντόρας. Αυτός όμως που όπως όλα δείχνουν θα ανακοινώσει πρώτος την δημιουργία του κόμματός τους είναι ο Γιάννης Ραγκούσης και η Στοά (του) Π80 που πρόκειται να συνέλθει σε μερικά 24ωρα-κατά πάσα πιθανότητα την ερχόμενη Πέμπτη. Αυτές οι κινήσεις παραπαίμπουν σε πολυδιάσπαση του πολιτικού σκηνικού στην οποία ποντάρουν εκείνοι που θέλουν να ελέγχουν τις εξελίξεις. Το κύριο μέλημά τους είναι η ανάσχεση του κυβερνητικού ρεύματος του ΣΥΡΙΖΑ. Αν σε αυτό το σκηνικό προσθέσει κανείς και τις πρωτοβουλίες Βενιζέλου, ο οποίος ετοιμάζει ένα εντελώς νέο κόμμα, η έννοια κινούμενη άμμος για το πολιτικό τοπίο δεν είναι υπερβολή.\nΑναρτήθηκε από SOT SOT στις 7/03/2012 12:12:00 μ.μ.\nSOT SOT 3 Ιουλίου 2012 - 12:15 μ.μ.\nΞεκινάνε ότι ξεκινάνε και ξεκινάνε με ένα ψέμα ή λάθος εκτίμησης; Ότι ο Τσίπρας θα οδηγήσει την Ελλάδα στη δραχμή, όταν όλες οι ενδείξεις κατατείνουν στο ότι τη χάρη αυτή θα του τη στερήσει ο Σαμαράς. Και εν πάση περιπτώσει, υπενθυμίζω ότι ο Μάριο Μόντι κέρδισε ότι κέρδισε στις Βρυξέλλες με το επιχείρημα ότι ο Μπερλουσκόνι είναι υπέρ της επιστροφής στη λιρέτα. Επιπλέον θυμίζω το τέχνασμα του καλοκαιριού του 1976 με το «Βυθίσατε HORA» του Αντρέα. Μήπως τα διεθνή fora καταλαβαίνουν καλύτερα από τέτοιου είδους διαπραγματεύσεις;\nΣε ότι αφορά τις αποκρατικοποιήσεις γνωρίζω ότι ο κ. Κουκιάδης έχει παραιτηθεί (http://www.naftemporiki.gr/news/cstory.asp?id=2201317). Και ερώτηση: Στις προεκλογικές θέσεις της ΝΔ, του ΠΑΣΟΚ και της ΔΗΜΑΡ είχε αναφερθεί κάτι τέτοιο;\nΣε ότι αφορά τα πρόσωπα μακριά από το νεποτισμό και τα φθαρμένα πρόσωπα.


ΠΑΛΛΗΝΟΤΡΟΠΙΟ όπως Παλλήνη Ανθούσα και Γέρακας, όπως παλμός, ανθός και ιέραξ.\nΠΑΛΛΗΝΟΤΡΟΠΙΟ όπως η δόνηση, η ανοιξιάτικη οσμή και η ελευθερία,\nόπως ο τρόπος, η τροπή και το ρόπτρο.\nΕκφράζοντας τρεις ενότητες, τρεις ιδέες, τρεις απόψεις, μια φιλοσοφία, τρεις πολίτες κι ένα μέσο, εκφράζοντας τρεις προσεγγίσεις, έναν χώρο και μία πράξη το ΠΑΛΛΗΝΟΤΡΟΠΙΟ διατρανώνει με πάθος, με βούληση ισχυρή, αισιόδοξη διάθεση, όραμα κοινωνικό και ακόρεστη επιθυμία, φλόγα και εξωστρέφεια τις Αρχές του και υπογράφεται από τους Μιχάλη Μεταξά, Γιώργο Ροπόδη και Νίκο Σίμο.\nΤο ΠΑΛΛΗΝΟΤΡΟΠΙΟ είναι ο ιστότοπος της πόλης, της ανάγκης για ενημέρωση, το βήμα στο οποίο εκφράζεται η διαφορετική άποψη και το εφαλτήριο της υγιούς κριτικής. Με τρόπο ακομμάτιστο και απροκατάληπτο, αντικειμενικό και ανθρώπινο, αδιάφθορο και άκοπο ρωτά, ερευνά, ώστε να πληροφορεί, να γνωστοποιεί και να μεριμνά. Η γραφίδα του αναζητά την κοινή ωφέλεια και το όφελος των δημοτών. Παροτρύνοντας την πρακτική της ουσίας, προβάλλοντας τον παρεμβατικό και αποκαλυπτικό λόγο με πρόθεση συνεργασίας και έχοντας ως βασική του αρχή το ΕΜΕΙΣ το ΠΑΛΛΗΝΟΤΡΟΠΙΟ προτάσσει τον πολιτισμό και την ΠΑΛΛΗΝΟΦΑΝΕΙΑ, όπου το άπλετο κι ασκίαστο φως είναι το μήνυμά του. Το μήνυμα της αμόλυντης και απόλυτης εξεικόνισης της πραγματικότητας στα πεδία της παιδείας και του πολιτισμού, όπου το ΠΑΛΛΗΝΟΤΡΟΠΙΟ μόνιμα τρέπεται στο φως, όπως το ηλιοτρόπιο, αναζητώντας την αλήθεια στον ακηλίδωτο, εκτυφλωτικό Ηλιακό δίσκο.\nΤο ΠΑΛΛΗΝΟΤΡΟΠΙΟ πρεσβεύει ότι στο κράτος του δήμου η δημοτική πολιτική και οι πολιτικοί του δήμου οφείλουν να υπουργούν, να υπηρετούν ως αποκύημα της κρίσης και ως γέννημα της γόνιμης μήτρας των δημοτών τον πρώτο, αλλά και τον τελευταίο δημότη.\nΈχοντας στην φαρέτρα του δυναμικά βέλη όπως:\nτο Παλληνοσκόπιο, που ενημερώνει και παρουσιάζει την επικαιρότητα στην πόλη,\nτο Παλληνοpolis, που καθοδηγεί, πληροφορεί και υποδεικνύει τα της πόλης,\nτo Παλληνοpedia, που αποθησαυρίζει, συγκεντρώνει και καταγράφει τα αφορούντα στην πόλη και\nτο Αγοράζω, που γνωστοποιεί έναν εξαντλητικό οδηγό επαγγελματιών, προσφορών, αγγελιών και αγοράς εργασίας στην πόλη, προτρέποντας δημότες και τοπική αγορά να στηρίζουν αλλήλους,\nτο ΠΑΛΛΗΝΟΤΡΟΠΙΟ θα επιχειρήσει να αναγεννήσει απονεκρωμένα ιδανικά, να εμπνεύσει τον έρωτα για την πόλη, για τη ζωή, την αλληλεγγύη και την ομαδικότητα στην καθημερινότητα του επισκέπτη του. Είναι ο ιστότοπος που κατασκευάστηκε από καθημερινούς ανθρώπους για τις καθημερινές ανάγκες των συνδημοτών του.


Rushdie, Salman | Βιβλιοπωλείο Πατάκη\nΟ Salman Rushdie γεννήθηκε στη Βομβάη το 1947, έζησε στην Αγγλία από το 1961 και πρόσφατα μετακόμισε στην Αμερική. Τα βιβλία του έχουν βραβευτεί με σημαντικότατα βραβεία, με πιο χαρακτηριστικό παράδειγμα το Booker των Booker που απονεμήθηκε στο μυθιστόρημα "Τα παιδιά του μεσονυκτίου". Το 2007 χρίστηκε ιππότης από τη βασίλισσα της Αγγλίας για την προσφορά του στη λογοτεχνία. Τα βιβλία του πάντα ξεσηκώνουν θύελλα κριτικών και διαφορετικών απόψεων, και συζητιούνται από εκατομμύρια αναγνώστες σε όλο τον κόσμο. "Ο τελευταίος στεναγμός του Μαυριτανού", το ωριμότερο μυθιστόρημά του, βραβεύτηκε το 1995 με το Whitbread Prize και το 1996 με το Ευρωπαϊκό Αριστείον Λογοτεχνίας. "Ο κόσμος κάτω απ τα πόδια της", το οποίο κυκλοφόρησε ταυτόχρονα σε όλες τις χώρες στις οποίες είχε πουληθεί, μαζί και στην Ελλάδα, αποτέλεσε το εκδοτικό γεγονός του 1999 και βρήκε ιδιαίτερα μεγάλη απήχηση όχι μόνο στους βιβλιόφιλους αλλά και στους φανατικούς του ροκ εντ ρολ. Όλα τα βιβλία του έχουν μεταφραστεί σε πάμπολλες γλώσσες. Ο Salman Rushdie συγκαταλέγεται αναμφίβολα στους κορυφαίους συγγραφείς της γενιάς του.\nΕΡΓΟΓΡΑΦΙΑ - ΒΙΒΛΙΑ - Rushdie, Salman ( - Είδη)\nPage generated: 24/06/2021 23:31:42


Η Real news του τριημέρου και τα 4 πρωτοσέλιδά της… | Mikrometoxos.gr\nΗ Real news του τριημέρου και τα 4 πρωτοσέλιδά της…\nH REALNEWS ΤΟΥ ΤΡΙΗΜΕΡΟΥ\nΜε τίτλο: “120 ημέρες στην “εντατική”!” κυκλοφορεί αυτήν την Κυριακή η Realnews, η οποία θα είναι στα περίπτερα έως και την Καθαρά Δευτέρα. Η εφημερίδα αναφέρεται στον “ξαφνικό θάνατο” που αποφύγαμε και απαντά στο “γιατί η Μέρκελ δεν πάτησε τη σκανδάλη”. Η Realnews αποκαλύπτει “τι ζητούν οι δανειστές σε αντάλλαγμα για το χρηματοδοτικό “φιλί της ζωής” που μας έδωσαν στο παρά πέντε”. Στο ρεπορτάζ της η εφημερίδα εξηγεί “γιατί το εξάμηνο της παράτασης έγινε τετράμηνο” και αναφέρει ότι “τα ομολόγα που λήγουν τον Ιούλιο, είναι στο τραπέζι της διαπραγμάτευσης για το μεσοπρόθεσμο πρόγραμμα”.\nΗ Realnews δημοσιεύει, ακόμη, τους καυτούς διαλόγους και όλο το παρασκήνιο του κρίσιμου Eurogroup.\nΤο κύριο άρθρο της εφημερίδας και του Νίκου Χατζηνικολάου έχει τίτλο: “Η τελευταία μας ευκαιρία!”. Ο Ν. Χατζηνικολάου αναφέρει χαρακτηριστικά: “Το νέο πρόγραμμα που θα συμφωνηθεί με τους δανειστές δεν πρέπει να είναι… εισαγωγής! Πρέπει αυτή τη φορά να είναι ελληνικής έμπνευσης και “ιδιοκτησίας”. Το χρωστάμε στα εκατομμύρια των φτωχών και των άνεργων συμπολιτών μας, που πρέπει να ξαναζήσουν με αξιοπρέπεια… Και είναι η τελευταία μας ευκαιρία!”.\nΜε το κορυφαίο τρίγωνο της εξουσίας ( Παυλόπουλου, Τσίπρα, Κωνσταντοπούλου) παντοδύναμο, αλλά και με την πατρίδα καταπληγωμένη από τους οδόντες του Σόιμπλε και της Μέρκελ, ο Φεβρουάριος παραμένει ο μήνας της ελπίδας, γράφει ο Χρήστος Πασαλάρης στο σημερινό άρθρο του. Ο Αλέξης Τσίπρας δίνει εξετάσεις “φρόνιμου” πρωθυπουργού, παρά τους εντός και εκτός των τειχών εχθρούς του. Και η μεγάλη πλειοψηφία εξακολουθεί να τον τιμά. Αλλά θέλει όρθια, αυστηρή, εκ βάθρων ανανεωμένη και την αξιωματική αντιπολίτευση. Η οποία όμως δεν εννοεί να διώξει τη “μούχλα” της, να αναγνωρίσει τα λάθη της και να στήσει μια νέα ηγεσία αντάξια των οπαδών της. Που, (εδώ που τα λέμε) συχνά είναι πολύ πιο προοδευτικοί από τους “αριστερούς” αντιπάλους της…\n– Παναγιώτης Λαφαζάνης: “Οι κόκκινες γραμμές μας δεν θα παραβιαστούν. Γι’ αυτό άλλωστε χαρακτηρίζονται και κόκκινες”.\n– Ολγα Κεφαλογιάννη: “Ενδιαφέρομαι να εργαστώ για την ανασυγκρότηση του χώρου της Κεντροδεξιάς”.\n– Γερμανικό διάβημα κατά Βαρουφάκη στο Μαξίμου.\n– Απολογία Παπακωνσταντίνου: Ποιους “δείχνει” για τη νόθευση της λίστας Λαγκάρντ.\n– Τα 3 “Π”: Παπούτσια, Παντόφλες, Παναγιώτης. Επιστρέφει δυναμικά στο εμπόριο ο πρώην περιφερειάρχης Κεντρικής Μακεδονίας Π. Ψωμιάδης.\n“Κι αφού η κυβέρνηση υποχώρησε στη Γραμμή Μαζινό-Μοσκοβισί, έπρεπε να δώσει μετά μάχη με τη Γερμανία για να της χορηγηθεί μια Βεβαίωση Οπισθοχώρησης κι ένα Πιστοποιητικό Αποδεκτών Φρονημάτων”.\n– Ετοιμοι για συγκατοίκηση. Ψάχνουν σπίτι Δούκισσα Νομικού και Δημήτρης Θεοδωρίδης. “Είμαστε ερωτευμένοι! Γιορτάζουμε κάθε ημέρα”, έγραψε η λαμπερή παρουσιάστρια σε selfie που ανέβασε στο Ιnstagram και όλα δείχνουν ότι βιώνουν μια μεγάλη αγάπη.\n– Καυτό ειδύλλιο για τη Θωμαή. Η τραγουδίστρια Θ. Απέργη ερωτεύτηκε και ήδη ζει κάτω από την ίδια στέγη με τον νέο της σύντροφο Λ. Δημηρόπουλο, που είναι ανερχόμενος ηθοποιός.\n– “Δεν ήμουν ποτέ… αυλή της Μενεγάκη” – “Δεν παίζω ποτέ σε τέτοιου είδους… σκηνικά και δεν γουστάρει και η Ελένη αυλικούς, γιατί είναι πολύ έξυπνη γυναίκα”, λέει στην “R” ο Νίκος Μουτσινάς.\n– Ο πελαργός έρχεται για τη Μαριέττα. Η λαμπερή παρουσιάστρια Μ. Χρουσαλά και ο σύζυγός της Λ. Πατίτσας περιμένουν να γεννηθεί το δεύτερο παιδί τους.\n– Ελ. Ζουγανέλη: “Θα ήθελα ένα παιδί”.\n– “Δεν παραιτούμαι από τη ζωή”. Η Βέφα Αλεξιάδου, λίγο μετά τον θάνατο και της δεύτερης κόρης της, εξομολογείται: “Τιμώ τους νεκρούς και φροντίζω τους ζωντανούς!”.


Ποιες είναι βασικές φροντίδες υγείας και για ποια πρακτικά ζητήματα πρέπει να προνοήσεις για να προλάβεις ζημιές που θα δυσκολέψουν την επαναφορά του σώματος στην προηγούμενη κατάστασή του.\n• Θα νιώσεις από την αρχή ευαισθησία στο δέρμα, αίσθηση φαγούρας και ξηρότητας. Παράλληλα θα παρατηρήσεις πόνο στις θηλές.\n• Το στήθος μεγαλώνει και βαραίνει, οπότε για να μη χάσει το σχήμα του θέλει υποστήριξει. Μπορεί να παρατηρήσεις και διαρροή γάλακτος.\n• Θα εξακολουθείς να αισθάνεσαι τράβηγμα στο στήθος και ειδικά όταν θα γεμίζει γάλα θα βαραίνει πολύ σε βαθμό πόνου.\n• Οι θηλές καταπονούνται πολύ από τους πολλούς θηλασμούς και γίνονται ευαίσθητες με πιθανές πληγές ή ξηρότητα.\nΘέλεις να μείνεις έγκυος; Θηλασμός και απώλεια βάρους Κοιμηθείτε καλά και στην εγκυμοσύνη!


=> Απόδοση μέσω των ανθρώπων μας\nΓια μας σημαντικότερο εταιρικό κεφάλαιο αποτελούν οι άνθρωποί μας. Μαζί με το προσωπικό μας, οραματιζόμαστε την Geoplant ακόμα πιο ισχυρή στο σύγχρονο ανταγωνιστικό περιβάλλον. Για τον λόγο αυτό έχουμε αναπτύξει εξειδικευμένο σύστημα αρμοδιοτήτων και SMART στόχους που βοηθούν στην βέλτιστη απόδοση όλων των δραστηριοτήτων μας, προσφέροντας έτσι κερδοφορία στην επιχείρηση.\nΧτίζουμε ισχυρές και μακροχρόνιες σχέσεις τόσο με τους πελάτες μας όσο και με τους προμηθευτές μας. Τοποθετούμε στο κέντρο της δουλειάς μας τις ανάγκες τους. Με τη συνεργασία επιτυγχάνουμε την αμοιβαία και συνεχή βελτίωση των προϊόντων μας, εξασφαλίζοντας έτσι win <=> win αναπτυξιακό περιβάλλον για όλους.\n=> Ποιότητα κι Επαγγελματισμός\n=> Σεβασμός στην τοπική κι ευρύτερη κοινωνία\nΣεβόμαστε την τοπική κι ευρύτερη κοινωνία, προσφέροντας σημαντικό αριθμό θέσεων εργασίας, τόσο στα Λεχαινά όσο και στη Βάρδα Ηλείας. Παράλληλα, πιστεύοντας στη βιώσιμη και αναπτυξιακή γεωργία ως αυτόνομη επιχειρηματική δραστηριότητα, αναπτύσσουμε καλλιεργητικές τεχνικές σεβόμενοι τον πολιτισμό υγείας των καταναλωτών αλλά και το ευαίσθητο αγροπεριβαλλοντικό οικοσύστημα, προσδοκώντας έτσι στην ανάπτυξη της Ελληνικής υπαίθρου και στη δημιουργία ακόμα περισσότερων θέσεων απασχόλησης, μακριά από τα απάνθρωπα αστικά κέντρα.


Αλήθειες, ψέματα και οι πρώτες δηλώσεις του ιατροδικαστή για το θρίλερ με το θάνατο της Σινέντ στην Κεφαλονιά | LiFO\nΑλήθειες, ψέματα και οι πρώτες δηλώσεις του ιατροδικαστή για το θρίλερ με το θάνατο της Σινέντ στην Κεφαλονιά\nΣοκάρει η συμβουλή του ιατροδικαστή που εξέτασε το άψυχο κορμί της 20χρονης Σινέντ Μακναμάρα προς τη μητέρα της και την αδελφή της\n4.9.2018 | 14:59\nΣύμφωνα με το ρεπορτάζ της Daily Mail, ο ιατροδικαστής που έκανε την πρώτη αυτοψία στη σορό της 20χρονης Σινέντ Μακναμάρα συμβούλεψε τους συγγενείς της Αυστραλής να μην δουν το πτώμα της, καθώς ήταν σε «πολύ κακή κατάσταση».\nΗ είδηση για την υπόθεση θρίλερ στην Κεφαλονιά, μεταδόθηκε νωρίς το πρωί, αλλά τώρα διαψεύδεται κατηγορηματικά.\nΗ βρετανική εφημερίδα ισχυρίζεται πως επικοινώνησε με τον ιατροδικαστή, ο οποίος επιβεβαίωσε ότι θάνατος της 20χρονης οφείλεται σε απαγχονισμό.\nΠριν από λίγο, ο ιατροδικαστής διέψευσε το βρετανικό ταμπλόιντ και με δήλωσή του αναφέρει πως ποτέ δεν είπε κάτι τέτοιο στους γονείς της.\nΟ ιατροδικαστής Πειραιά κ. Ηλίας Μπογιούκας που διενήργησε την νεκροψία- νεκροτομή μιλώντας στο protothema.gr εξήγησε ότι ο θάνατός της 20χρονης προήλθε από απαγχονισμό ενώ για την ώρα αναμένονται και τα αποτελέσματα των εργαστηριακών εξετάσεων τα οποία θα είναι έτοιμα σε έναν μήνα περίπου.\nΚαι οι Αρχές της Κεφαλονιάς που πήραν καταθέσεις από όλα τα άλλα μέλη του πληρώματος της θαλαμηγού αλλά εξέτασαν και το βίντεο από την κάμερα του σκάφους θεωρούν ως επικρατέστερο το ενδεχόμενο της αυτοκτονίας.\nΩστόσο ακόμη ερευνώνται τα γεγονότα που πιθανόν να οδήγησαν την Σινέντ στο να δώσει τέλος στη ζωή της. Φυσικά όλα θα διαφωτιστούν και με τα αποτελέσματα από τις εργαστηριακές εξετάσεις.


Λουτρό αίματος στη Γάζα - Παιδιά νεκρά, το απόλυτο χάος | Alphafreepress.gr\nalphafreepress.gr / ΔΕΙΤΕ ΑΚΟΜΑ / Λουτρό αίματος στη Γάζα – Παιδιά νεκρά, το απόλυτο χάος\nΟ ένας μετά τον άλλον πέφτουν οι νεκροί στη Γάζα από ισραηλινά πυρά. Οι διαδηλώσεις στα σύνορα εντάθηκαν σήμερα και λόγω της 70ής επετείου της ίδρυσης του Ισραήλ με τα μεγάφωνα σε τεμένη της Γάζας να καλούν τους Παλαιστίνιους να συμμετάσχουν στη «Μεγάλη πορεία της επιστροφής». Ένα 12 χρονο κι ένα 14χρονο αγόρι καθώς και […]\nΟ ένας μετά τον άλλον πέφτουν οι νεκροί στη Γάζα από ισραηλινά πυρά.\nΟι διαδηλώσεις στα σύνορα εντάθηκαν σήμερα και λόγω της 70ής επετείου της ίδρυσης του Ισραήλ με τα μεγάφωνα σε τεμένη της Γάζας να καλούν τους Παλαιστίνιους να συμμετάσχουν στη «Μεγάλη πορεία της επιστροφής».\nΈνα 12 χρονο κι ένα 14χρονο αγόρι καθώς και ένας άνδρας σε αναπηρικό αμαξάκι περιλαμβάνονται στους τουλάχιστον 49 νεκρούς.\nΟ αριθμός των θυμάτων ολοένα και αυξάνεται.\nΠάνω από 1.700 Παλαιστίνιοι τραυματίστηκαν, οι 772 από αυτούς δέχτηκαν πραγματικά πυρά.\nΤην ώρα που το Ισραήλ έκανε τα εγκαίνια της πρεσβείας των ΗΠΑ στην Ιερουσαλήμ, τα πυρά δεν σταματούσαν και το αίμα ρέει ακόμη άφθονο.\n584 Παλαιστίνιοι μεταφέρθηκαν στα νοσοκομεία της Γάζας, ενώ οι υπόλοιποι διακομήσθηκαν σε τοπικές κλινικές. 11 τραυματίες βρίσκονται σε κρίσιμη κατάσταση, 39 τραυματίστηκαν σοβαρά και 411 έχουν υποστεί μέτρια τραύματα.\nΣύμφωνα με την έκθεση, 320 διακομίσθηκαν στα νοσοκομεία από την εισπνοή δακρυγόνων, 64 από μίνι εκρηκτικά τύπου shrapnel και 83 υπέστησαν αμβλεία τραύματα.\nΤρεις τραυματίστηκαν από σφαίρες με καουτσούκ. 118 εκ των τραυμάτων είναι στο άνω μέρος του σώματος.


Κριτική για Ο ΠΕΛΤΕΣ από OldPit, Νοε 2014 | ask4food\nΠήγαμε στο συγκεκριμένο μαγαζί στις 28/10/2014. Το περιβάλον ήταν αρκετά καλό και ζεστό και η μουσική που ακουγότανε ήταν πολύ καλή (Ελληνικά τραγούδια όχι σκυλάδικα) και σε κανονική ένταση ώστε να μην ενοχλεί. Μου άρεσε που είχαν μαγειρευτά φαγητά και μάλιστα σε βιτρίνα. Θυμήθηκα παλαιότερες εποχές σε κλασικά εστιατόρια. Τέλος πάντων, συνεχίζω.\nΗ παραγγελία που δώσαμε περιείχε:\nΧόρτα (ραδίκια), πολύ καλά σε γεύση και εμφάνιση.\nΜελιτζανοσαλάτα, δεν τη δοκίμασα αλλά μου είπαν ότι ήταν και αυτή πολύ καλή.\nΠατζάρια, πολύ καλά.\nΡεβυθάδα, μέτριο πιάτο.\nΦάβα Σαντορίνης, που δεν ξέρω εάν ήταν από τη Σαντορίνη αλλά η γεύση της ήταν εξαιρετική.\nΚολοκύθια τηγανιτά με τζατζίκι, δεν μπορώ να πώ ότι θα το ξαναζητήσω.\nΜπιφτέκι κοτόπουλο, πολύ καλό.\nΦιλέτο κοτόπουλο, εξαιρετικό, όπως πρέπει ψημένο και ζουμερό.\nΦιλετάκια χοιρινά, πολύ καλά και με εξαιρετική σως.\nΜπακαλιάρο σκορδαλιά, πολύ καλά τα φιλέτα του μπακαλιάρου που είχαν συνοδεία μία ολόκληρη μερίδα από χόρτα.\nΓενικά τα ορεκτικά ήταν σε κάπως μικρές μερίδες αλλά τα κυρίως πιάτα ήταν πολύ καλά σε ποσότητα και ποιότητα.\nΓια όλα τα παραπάνω μαζί με 2 κιλά κόκκινο κρασί (χύμα Αγιωργίτικο) πληρώσαμε 71€. Είμασταν 5 άτομα, οπότε η τιμή κατά άτομο μας ήλθε περίπου 14€ και δεν νομίζω να μπορούσαμε να φάμε παραπάνω (και να πιούμε).\nΗ εξυπηρέτηση ήταν πολύ καλή και στο τέλος μας κέρασαν και γλυκό κορμό που και αυτό ήταν πολύ καλό. Δεν χρειάστηκε να ζητήσουμε απόδειξη γιατί μας την έφεραν αμέσως μόνοι τους.\nΤελικά, το μαγαζί μου άφησε πολύ καλή εντύπωση και σκοπεύω να ξαναπάω για να δοκιμάσω και άλλα πιάτα.


Επίθεση Μεϊμαράκη σε Τσίπρα για τις εκλογές - Newpost.gr\nΜεϊμαράκης κατά Τσίπρα: Φοβάται τον διάλογο αλλά και να κυβερνήσει\nBoλές κατά του Αλέξη Τσίπρα εξαπέλυσε ο Βαγγέλης Μεϊμαράκης, μιλώντας σε στελέχη της Τοπικής Αυτοδιοίκησης σε κεντρικό ξενοδοχείο της Αθήνας.\nΔημοσίευση 6 Σεπτεμβρίου 2015, 22:25 / Ανανεώθηκε 6 Σεπτεμβρίου 2015, 22:53\nΝΔ: Ο κ. Τσίπρας ζητά δεύτερη ευκαιρία για να ολοκληρώσει...\n«Φοβάται και το διάλογο. Καλά να φοβάται να κυβερνήσουμε μαζί, αλλά και να μην συζητήσουμε ακόμη;» είπε χαρακτηριστικά ο κ. Μεϊμαράκης.\nΖήτησε συγγνώμη από τον κ. Τσίπρα για το χαρακτηρισμό «ψευτράκος», που ο ίδιος του είχε αποδώσει, αν είναι για το καλό της χώρας. «Δεν μας ψηφίζουν για να κάνουμε παρέα έξω, αλλά για να λύνουμε το πρόβλημά τους» είπε.\n«Δεν μπορούμε να βάζουμε διχαστικά διλήμματα σε όλα», καθώς λόγοι για να μην συνεργαστούν τα δύο κόμματα μπορεί να βρεθούν πολύ εύκολα, σημείωσε.\n«Πήρε 251 ψήφους στη Βουλή και πήγε σε εκλογές» προσθέτοντας ότι η Νέα Δημοκρατία έδωσε θετική ψήφο, ώστε η χώρα να μη φύγει από την Ευρωπαϊκή Ένωση. «Είναι δυνατόν να βρίσκεται στο παιχνίδι και να ζητάει τη βοήθεια του κοινού και να ανοίξει η κουρτίνα δύο; Εδώ κυβερνάμε τη χώρα» τόνισε.\nΟ πρόεδρος της ΝΔ κατηγόρησε τον τέως πρωθυπουργο ότι πραγματοποιεί εκλογές-εξπρές, χωρίς να υπάρχει ο απαιτούμενος χρόνος για διάλογο και τόνισε πως το έκανε αυτό, για να προλάβει πριν έρθουν τα «ραβασάκια» για τον ΕΝΦΙΑ και το 23% ΦΠΑ.\nΕπανέλαβε, απευθυνόμενος στους αναποφάσιστους, πως δεν υπάρχει περιθώριο για ψήφο διαμαρτυρίας και αποχής, καθώς τον Ιανουάριο αυτή η ψήφος κόστισε 90 δισ. στη χώρα από τα λάθη της κυβέρνησης ΣΥΡΙΖΑ - ΑΝΕΛ.\nΟ κ. Μεϊμαράκης έκανε λόγο και για την ανάγκη κατάρτισης ενός εθνικού σχεδίου ανασυγκρότησης, που θα πρέπει να είναι έτοιμο έως το Πάσχα του 2016.\nΤέλος, ζήτησε από τα στελέχη της ΝΔ να μην εφησυχάζουν, παρά το δημοσκοπικό προβάδισμα.


Showing results for tags 'Image Comics'. - GreekComics\nLAKE OF FIRE [ NATHAN FAIRBAIRN - MATT SMITH ]\nΤο "Lake Of Fire" (Η Λίμνη Της Φωτιάς) είναι μίνι σειρά κόμικ που κυκλοφόρησε από την Image Comics το 2016 (Αύγουστο εώς Δεκέμβριο) και ολοκληρώθηκε σε πέντε τεύχη. Δημιουργοί της ο Nathan Fairbairn και ο Matt Smith. Είναι ένα κόμικ που μας μεταφέρει στο μεσαίωνα και συγκεκριμένα στο έτος 1220 μ.Χ. όπου κατα τη διάρκεια της Σταυροφορίας των Αλβιγηνών (καθολική εκκλησία εναντίων της αίρεσης των Καθαρών) βλεπουμε ένα διαστημόπλοιο να πέφτει στην γή και εξωγήινα τέρατα να διαφεύγουν και να προκαλούν τον τρόμο στην περιοχή. Μια ομάδα ιπποτών θα αναλάβει να ερευνήσει και να κατατροπώσει αυτά τα "δαιμονικά" πλάσματα αναγκαζόμενοι στην πορεία να συνεργαστούν με τους αιρετικούς που αρχικά κυνηγούσαν.\nΟ δραστήριος J. Michael Straczynski (δημιουργός του Babylon 5 και σεναριογράφος του Sense 8) θα γράψει το σενάριο στη μεταφορά του κόμικ του ''Rising Stars'' στη μεγάλη οθόνη. περισσότερα για το κόμικ πηγή\nΤα 22 νέα comics της Image που ανακοινώθηκαν στην Image Expo [Σωφρονάς Βαγγέλης, gr.ign.com, 5/7/2015]\nEdit: Το άρθρο είχε ανέβει εδώ χτες από την Λένα, δεν το είδα. Ας υπάρχει και στο αρχείο λοιπόν. Η πλέον μεγαλύτερη εκδοτική comics με creator-owned τίτλους. Η Image Comics πραγματοποίησε την 2η Image Expo του 2015 για να ανακοινώσει τους νέους τίτλους της και τις αλλαγές που θα προκύψουν στους ήδη υπάρχοντες.Ως η πλέον μεγαλύτερη εκδοτική εταιρεία comics με creator-owned τίτλους, αποτελεί πηγή για μερικές από τις καλύτερες και ποιοτικότερες κυκλοφορίες στα ράφια των κομιξάδικων. Στο IGN έχουμε δείξει ουκ ολίγες φορές την αδυναμία μας για την Image και τα 22 νέα comics της έρχονται για να μας υπενθυμίσουν τον λόγο που την αγαπάμε τόσο. Axcend (Shane Davis / Michelle Delecki) Σας έχει τύχει ποτέ να παίζετε κάποιο videogame και να πείτε πόσο ρεαλιστικό είναι; Στην περίπτωση του ‘Axcend’, το ομώνυμο videogame έχει διαστρεβλώσει τα σύνορα φαντασίας και πραγματικότητας και το τοπίο του βίαιου παιχνιδιού είναι η ζωή του πρωταγωνιστή Eric Morn. Black Magick (Greg Rucka / Nicola Scott) Στο εν λόγω witch-noir comic, η detective Rowan Black προέρχεται από μία οικογένεια μαγισσών με ρίζες από την εποχή της βιβλιοθήκης της Αλεξάνδρειας. Η Rowan έχοντας την ικανότητα να διατηρεί της μνήμες των προγόνων της, έχει καταφέρει να διαχωρίσει την επαγγελματική ζωή της από την υπερφυσική της, ο τοίχος μεταξύ των 2 όμως έχει ξεκινήσει να πέφτει. Blue Monday: Thieves Like Us (Chynna Clugston Flores) Το νέο κεφάλαιο των περιπετειών της Bleu που περιγράφονται ως “Archie meets drugs”. Η προτεινόμενη για Eisner, Chynna Clugston Flores με το sequel του Blue Monday, τοποθετεί την Bleu και την παρέα της στο μονοπάτι της σεξουαλικής εξερεύνησης και των εφηβικών προβληματισμών, ενώ παράλληλα ανακαλύπτουν πως ο κόσμος δεν περιστρέφεται γύρω από αυτούς. Camp Midnight (Steven T. Seagle / Jason Adam Katzenstein) Η πιτσιρίκα Skye, αποφασισμένη να μην ικανοποιήσει τα καπρίτσια της μητριάς της, κάνει ό,τι μπορεί για να μην έχει φίλους. Μία εκδρομή με την κατασκήνωση της καθιστά αυτή της την σκέψη λίγο δύσκολή καθώς ανακαλύπτει πως οι υπόλοιποι κατασκηνωτές είναι στην κυριολεξία τέρατα. Το ‘Camp Midnight’ είναι ένα original graphic novel 256 σελίδων που θα κυκλοφορήσει πριν το Halloween τον ερχόμενο Οκτώβριο. Codename Baboushka: The Conclave of Death (Antony Johnston & Shari Chankhamma) Μία μυστική πράκτορας της Σοβιετικής Ένωσης πέφτει θύμα εκβιασμού από την Αμερικανική Κυβέρνηση προκειμένου να εκτελέσει τις βρώμικες αποστολές που ούτε η CIA τολμάει να υλοποιήσει. Στην οδύσσεια υψηλών οκτανίων της μυστηριώδης Contessa, οι δημιουργοί της υπόσχονται ένα μοντέρνο pulp/spy thriller που θα έκανε τον James Bond να μοιάζει με ερασιτέχνη. Crosswind (Gail Simone & Cat Staggs) Ο τέλειος δολοφόνος και η τέλεια σύζυγος του καταλήγουν άθελα τους να ανταλλάζουν ζωές και πρέπει να προσαρμοστούν σε 2 διαφορετικούς κόσμους από αυτούς για τους οποίους πλάσθηκαν να εξυπηρετούν. Το εξαιρετικά βίαιο comic μαύρου χιούμορ της Gail Simone αναμένεται να μας απασχολήσει ιδιαίτερα στην αναγνωστική σεζόν. Cry Havok (Si Spurrier/Ryan Kelly) Τοποθετημένο στο μεταπολεμικό Αφγανιστάν, το’ Cry Havok’ αφορά 3 διαφορετικές ομάδες ατόμων που έχουν ως κοινό γνώμονα το μεταφυσικό στοιχείο: μία αγέλη τεράτων, ένας Λονδρέζος μουσικός που τον κατασπάραξε ένας λύκος-φάντασμα και ένας τρομοκρατημένος όμηρος που βιώνει αυτή την μεταφυσική εξέγερση ανήμπορος. Για να ειπωθεί η ιστορία με αρμονική ανομοιογένεια, τον χρωματισμό έχουν αναλάβει 3 διαφορετικοί καλλιτέχνες. Το ‘Cry Havok’ περιγράφεται ως “Jarhead meets Pan’s Labyrinth”. Faster than Light (Brian Haberlin) Ο πιο πρωτοποριακός τίτλος της λίστας καθώς η ανάγνωση του comic θα συνδυάζεται με το δωρεάν app Augmented Reality που θα προβάλει ολογράμματα συσχετιζόμενα με τις σελίδες. Στον κόσμο του ‘Faster than Light’ η ανθρωπότητα έχει μόλις ανακαλύψει το κλειδί για διαγαλαξιακά ταξίδια γρηγορότερα από την ταχύτητα του φωτός, αλλά το ερώτημα παραμένει για το αν είναι έτοιμοι για ένα τέτοιο βήμα. The Goddamned (Jason Aaaron / R.M Guera) Ο Θεός έχει ξεκινήσει να μετανιώνει για τη δημιουργία του ανθρώπου και προετοιμάζεται να αρχίσει ξανά από την αρχή με μία Βιβλική πλημμύρα. Σύμφωνα με τον Jason Aaron, το ‘The Goddamned’ θα μπορούσε να είναι η κινηματογραφική έκδοση του βιβλίου της Γένεσις αν την σκηνοθετούσε ο Quentin Tarantino. Α και θα έχει δεινόσαυρους. Τα πάντα είναι καλύτερα με δεινόσαυρους! Hadrian’s Wall (Kyle Higgins / Alec Siegel) Ο Β΄Παγκόσμιος Πόλεμος έληξε με ανταλλαγή πυρηνικών επιθέσεων μεταξύ των ΗΠΑ και της Σοβιετικής Ένωσης. 70 χρόνια μετά, ένας καινούριος Ψυχρός Πόλεμος κοχλάζει, αυτή την φορά όμως μεταξύ της Γης και μίας διαστημικής της αποικίας. Heartless (Warren Ellis/Tula Lotay) Ο fan-favorite συγγραφέας, Warren Ellis, συνθέτει ένα μοντέρνο παραμύθι με θέμα την αγάπη, την εκδίκηση και το υπερφυσικό στοιχείο, ειδικά για να εικονογραφηθεί από την Tula Lotay. Το ‘Heartless’ αφορά έναν μουσικό που επιστρέφει στο εξοχικό σπίτι των γονιών του για να βρει έμπνευση προκειμένου να γράψει το καινούριο του album, ανακαλύπτοντας όμως πως στο δάσος τριγύρω κρύβονται δαίμονες, κυριολεκτικά και μεταφορικά. Huck (Mark Millar/Rafael Albuquerque) Το πιο ιστορικό, δημοφιλές και εύκολο να συσχετιστείς υπερηρωικό πρότυπο, βασίζεται στην κλασσική προέλευση μεγαλείου από εκεί που δεν το περιμένεις. Άτομα με δυσκολίες που όμως θέλουν μία ευκαιρία για να βοηθήσουν αυτούς που βρίσκονται σε ανήμπορη θέση. Μετά την επιτυχία του feelgood/sci-fi comic, ‘Starlight’, ο Mark Millar παραμένει στα μη-κυνικά μονοπάτια με το Huck που το περιγράφει ως “Captain America meets Forrest Gump”. Invincible Reboot (Robert Kirkman/Ryan Ottley) Οι περιπέτειες του Invincible είχαν πάντα την τάση να σατιρίζουν τα κλισέ και το status-quo των μεγάλων superhero comics. Το νέο κεφάλαιο της ζωής του Mark Grayson θα τον βρει πίσω στην Γη, νεαρό και χωρίς δυνάμεις, αλλά έχοντας διατηρήσει τις αναμνήσεις του από το μέλλον. Δηλαδή ξέρει ακριβώς τι θα γίνει με τον πατέρα του, την εισβολή των Viltrumites και τις προδοσίες μελών της ομάδας του. Πώς θα αντιμετωπίσει αυτές τις καταστάσεις, των οποίων γνωρίζει τις συνέπειες, θα το μάθουμε μετά το τεύχος #124. The One% (Kaare Andrews) Ένας εκδικητής στοχεύει την ελίτ που ελέγχει πάνω από τον μισό πλούτο του πλανήτη εις βάρος το κόσμου. Ο Kaare Andrews (Spider-Man: Reign. Iron Fist:The Living Weapon) μας προσφέρει τον πρώτο creator-owned τίτλο του που θα έχει έντονα σκοτεινή neo-noir γεύση. The Private Eye: The Cloudburst Edition HC (Brian K. Vaughan/Marcos Martin) & The Walking Dead Crossover Επιτέλους, το καταπληκτικό sci-fi comic θα κυκλοφορήσει σε φυσική μορφή που θα περιέχει όλα τα τεύχη συγκεντρωμένα. Το ’The Private Eye’ έχει ως θέμα το μέλλον της ιδιωτικότητας και των προσωπικών δικαιωμάτων και μέχρι στιγμής κυκλοφορούσε μόνο ως digital comic. Ο Brian K. Vaughan μάλιστα ανακοίνωσε πως θα δούμε σύντομα ένα crossover του ‘The Private Eye’ με το ‘The Walking Dead’ που θα γράψει ο ίδιος, χωρίς όμως να δίνει περισσότερες πληροφορίες για την κυκλοφορία του. Ringside (Joe Keainge/Nick Barber) Το Ringside περιστρέφεται γύρω από τις ζωές παλαιστών ως μέρος της βιομηχανίας της πάλης και πώς αυτή έχει σκοπό να πουλήσει μύθους καθημερινών τιτάνων στον κόσμο. Η σειρά θα έχει 3 πρωταγωνιστές, έναν παλαίμαχο πρώην παλαιστή, έναν ανερχόμενο αθλητή του χώρου και έναν συγγραφέα που έχει απελπιστεί με την κατάσταση του αγαπημένου του θεάματος. Sunset Park (Ron Wimbley) Μέσα από τα μάτια ενός σκιτσογράφου, θα παρακολουθήσουμε την απαλλοτρίωση του Brooklyn και τα μυστικά που ανακαλύπτει όταν μετακομίζει σε ένα εγκαταλελειμμένο studio. Εκεί βρίσκει κειμήλια μίας εποχής που η ποπ κουλτούρα έκρυβε μακάβρια μυστήρια και αποφασίζει να δώσει πνοή στο είδος φτιάχνοντας μία δική του σκοτεινή ιστορία βαμπίρ. Slave Punk (Ron Wimbley) Ο 2ος τίτλος του Rob Wimbley που θα ξεκινήσει μετά το τέλος του Sunset Park. Με θέμα τη σκλαβιά του 19ου αιώνα, το ‘Slave Punk’ εξιστορεί την ζωή ενός ιδιοφυή σκλάβου που κατάφερε να ξεκινήσει τον εμφύλιο πόλεμο, δείχνοντας για πρώτη φορά αντίσταση στο κίνημα του “King Cotton” που εξαθλίωνε τις ζωές τους. Snotgirl (Bryan Lee O'Malley & Leslie Hung) Στο νέο του project, ο δημιουργός του ‘Scott Pilgrim’ στοχεύει τον χώρο του fashion-blogging μέσω ενός σκοτεινού και χιουμοριστικού πρίσματος. Η πρωταγωνίστρια Lottie είναι μία internet celebrity που μπορεί η διαδικτυακή persona της να φαντάζει αψεγάδιαστη, αλλά η κανονική της ζωή είναι ένα πολικό αντίθετο καθώς κάθε πτυχή της είναι μία αποτυχία. Throaways (Caitlin Kittredge & Steve Sanders) Το 1973, το μυστικό πρόγραμμα της CIA με τίτλο ‘MK-Ultra’ είχε σκοπό την κατασκευή psychic κατασκόπων και δολοφόνων, με μηδενική ύπαρξη δικής τους βούλησης, προκειμένου να χρησιμοποιούνται ως αναλώσιμα όπλα πολέμου. Χρόνια μετά την κατάργηση του προγράμματος, ένα πρώην υποκείμενο δοκιμής και γιος ενός πρώην πειραματόζωου του MK-Ultra, ενώνουν τις δυνάμεις τους αποφασισμένοι να εκδικηθούν αυτούς που κατέστρεψαν τις ζωές τους. Virgil (Steve Orlando/J.D Faith) Το Virgil είναι ένα graphic novel που λειτουργεί ως homage στις ‘queersploitation’ ιστορίες εκδίκησης των 70’s. Περιστρέφεται γύρω από τον Virgil, έναν Τζαμαϊκανό αστυνομικό που η ζωή του απειλείται όταν οι συνάδελφοι του βγάζουν στη φόρα τις σεξουαλικές τους προτιμήσεις, σε μία εποχή που η αποδοχή τους σημαίνει και την καταδίκη του. Ο Virgil έχοντας πλέον χάσει τα πάντα, το μόνο που τον νοιάζει είναι να σώσει τον άνδρα του και να τιμωρήσει αυτούς που εμπιστεύτηκε με την ζωή του. Πηγή Εσάς ποια σας τράβηξαν το ενδιαφέρον; Προσωπικά περιμένω Havok, Heartless, Hadrian's Wall και Crosswind.\nODDLY NORMAL [OTIS FRAMPTON]\nOn going σειρά από την Image Comics. Ξεκίνησε στις 17 Σεπτεμβρίου 2014. To 8ο τεύχος θα βγει 1 Ιουλίου 2015 και 12 Αυγούστου το 9ο. Σενάριο και σχέδιο από τον Otis Frampton. Είναι μια περιπέτεια φαντασίας που είναι ιδανική για μεγαλύτερα παιδιά και εφήβους. Βέβαια και ενήλικος μπορεί να το διαβάσει για να χαλαρώσει όπως όταν θα έβλεπε ψιλοσαπίζοντας, ένα πιο παιδικό κινούμενο σχέδιο το μεσημέρι του σ/κ.. Τα εξώφυλλα κάθε τεύχους Πλοκή Η Oddly Normal είναι ένα δεκάχρονο κορίτσι της οποίας η μητέρα είναι μάγισσα και ο πατέρας θνητός. Επειδή είναι μισή μάγισσα, η εμφάνιση της έχει επηρεαστεί και έχει πράσινα μαλλιά και μυτερά αυτιά. Στο σχολείο τη θεωρούν φρικιό και γενικά μισεί τη ζωή της γιατί δεν είναι φυσιολογική σαν τους άλλους. Την ημέρα των γενεθλίων της, δεν πήγε κάνεις στο πάρτυ της (κλασικό..) και επειδή οι γονείς ήταν στον κόσμο τους, εκείνη από τα νεύρα της όταν της είπαν να κάνει μια ευχή, ευχήθηκε να εξαφανιστούν. Η ευχή έπιασε παρ’ όλο που μέχρι τότε πίστευαν ότι δεν έχει δυνάμεις και εξαφανίστηκαν οι γονείς, το σπίτι της κλπ. Λόγω γενεθλίων θα ερχόταν η θεια της που αφού της εξήγησε τι είχε συμβεί, παίρνει μια μεγάλη απόφαση για να λύσει το μυστήριο. Πηγαίνουν και οι δυο τους στο Fignation, τον κόσμο από τον οποίο είχε έρθει η μητέρα της και εκεί τα πράγματα για το ποιό είναι το κανονικό και ποιο όχι διαφέρουν από τον ανθρώπινο κόσμο.. Παρ’ όλα αυτά, πρέπει να ακολουθήσει μια ‘’κανονική’’ ζωή, πχ πρέπει να πάει σχολείο. Ενώ, νομίζει ότι θα ταιριάξει, πάλι τα ίδια προβλήματα. Βλέπουμε σιγα-σιγα, την περιπέτεια που έχει ξεκινήσει σε έναν ονειρικό κόσμο και την προσπάθεια (προς το παρόν όχι πολύ μεγάλη.. ) θειας και ανιψιάς να λύσουν τον γρίφο. Το σχέδιο είναι προσεγμένο και ωραίο, μοιάζει σαν να ταινία της pixar σε κομικ, με την έννοια ότι είναι πολύ καρτουνίστικο. Το σενάριο είναι μια περιπέτεια που διαβάζεται ευχάριστα. Τα χρώματα σε συνδυασμό με τα διάφορα περίεργα φανταστικά πράγματα που έχει σχεδιάσει ο δημιουργός, δίνουν ένα στυλ στο κομικ. πηγή\nTHE FIVE FISTS OF SCIENCE [ MATT FRACTION - STEVEN SANDERS ]\nTo ‘’The Five Fists of Science’’ είναι ένα πετυχημένο κατα τη γνώμη μου, steampunk κόμικ του Matt Fraction (Sex Criminals κ.α.) σε σχέδιο του Steven Sanders. Ο Matt Fraction είναι βραβευμένος με Eisner & Harvey και με πολλές υποψηφιότητες. Το 116σέλιδο έγχρωμο κόμικ δημοσιεύθηκε το 2006 από την Image comics. Όπως λέει και ο τίτλος του έχει σχέση με την επιστήμη. Πιο συγκεκριμένα, βλέπουμε και υπαρκτά πρόσωπα της ιστορίας σε πραγματικά ή φανταστικά γεγονότα με πραγματικά ή μη στοιχεία. Στα πρωταγωνιστικά πρόσωπα έχουμε τους: Mark Twain, Nikola Tesla, Βαρώνη και διπλωμάτης Bertha von Suttner, Thomas Edison, John Pierpont Morgan και Guglielmo Marconi. Πλοκή Το 1899, οι Mark Twain και Τέσλα αποφάσισαν να σταματήσουν τους πολέμους και να επιτευχθεί παγκόσμια ειρήνη. Ο Mark Twain βρίσκεται σε συνέδριο στην Ευρώπη για στρατιωτική ανακωχή μεταξύ των χωρών αλλά φεύγει βλέποντας ότι δεν είναι ικανοί για αυτό. Πηγαίνει στην Νέα Υόρκη να δει τον φίλο του Τέσλα που τον έχει προσκαλέσει. Ο Twain παρουσιάζεται ως θεόμουρλος με την καλή έννοια και με πολύ χιούμορ και βέβαια λέγειν! Στο εργαστήριο, βλέπουμε μια ανακάλυψη του Τεσλα που θα μπορούσε να χρησιμοποιηθεί για να υπάρξει παγκόσμια ειρήνη. Δίπλα του, έχει τον μόνιμο βοηθό του, Timothy. Το προτείνει ο Twain στον Τεσλα και τότε αρχίζει τα πανηγύρι. Εδώ, έρχεται η βοήθεια της Βαρώνης Bertha von Suttner που μεσολαβεί και σε συνδυασμό με την επιστήμη του Τεσλα (παρουσιάζεται ως ολιγον ψυχαναγκαστικός πχ. πρέπει να μετρά κάθε κομματάκι-κύβο του φαγητού του πριν το φάει) και τις διασυνδέσεις του Twain, ξεκινούν την προσπάθεια. Έτσι, καταλήγουμε σε μια τιτανοτεράστια μάχη στο New York! Να θυμήσουμε ότι το Innsmouth είναι δημιούργημα Ο τίτλος λέει ‘’The Five Fists’’. Αυτό γιατί η ομάδα αποτελούνταν από 5 επιστημονικές δυνάμεις. Μερικές σελίδες από το εσωτερικό. Το σκαναρισμα δεν είναι τόσο καλό γιατί είναι σκοτεινό. Εγώ επεξεργάστηκα λίγο την εικόνα για να δω.. Το σενάριο μου άρεσε πάρα πολύ. Ειδικά κάποια καρέ και κάποια σημεία που γίνονται λίγο θολά μέρη των καρέ, ήταν καταπληκτικά. Το σενάριο το βρήκα πολύ πετυχημένο και σίγουρα σε κάνει να θες να το διαβάσεις μονορούφι. Προτείνεται ανεπιφύλακτα, ειδικά σε αυτούς που άρεσε το Logicomix. Το κόμικ αυτό όπως και το logicomix , δεν ενδιαφέρονται να πουν αυστηρά πραγματικά στοιχεία, όσο να κάνουν ένα κομικ ευχάριστα αναμειγνύοντας το πραγματικό με το φανταστικό. Το μαύρο περίγραμμα του ταίριαζε απόλυτα. Το μόνο μειονέκτημα είναι ότι αν δεν είσαι συγκεντρωμένος καλά, μπορεί να μπερδευτείς στη ροή. A, και το εξώφυλλο το βρήκα πολύ ωραίο και την έκδοση γενικότερα.\nFRANK FRAZETTA Comics Το 2006 η Image Comics σε συνεργασία με διάσημους δημιουργούς κόμικς κυρίως τους Jay Fotos στο σενάριο και στο χρώμα και τον Tim Vigil στο σχέδιο και στα μελάνια, δημιούργησε μια σειρά από κόμικς τόσο σε συνέχειες όσο και σε αυτοτελή κόμικς. Αυτά τα κόμικς ήταν εμπευσμένα από τους διάσημους πίνακες του Frank Frazetta. Όλα τα κόμικς ακολουθώντας τα βήματα του Δασκάλου είχαν μια ιδιαίτερη αισθητική, με πολύ όμορφα σχέδια και καταπληκτικούς χρωματισμούς ενώ σεναριακά κινούνταν φυσικά στο χώρο του Sword and Sorcery. Η πρώτη δουλειά που είδε το δρόμο προς τα ράφια των βιβλιοπωλείων ήταν το Death Dealer τον Μάρτιο του 2007. Το έργο ολοκληρώθηκε σε έξι τεύχη και αργότερα κυκλοφόρησε σε τόμους. Στο Death Dealer ο θρυλικός μυθιστοριογράφος και συγγραφέας κόμικς Joshua Ortega (Ο Mαύρος Mάγος, STAR WARS) συνεργάζεται με αγαπημένους καλλιτέχνες όπως ο Nat Jones (SPAWN: The Dark Ages, ROB ZOMBIE'S THE NAIL) και o Jay Fotos (SPAWN, '68) για να δημιουργήσει μια ιστορία αντάξια του Frank Frazetta. Πρέπει εδώ να σημειωθει ότι το έργο αυτό, πήρε την έγκριση από τον ίδιο τον Δασκαλο σε κάθε στάδιο της εξέλιξής του. Το 2008 ακολουθεί το επόμενο project που είναι το Silver Warrior το οποίο ολοκληρώνεται σε τέσσερα τεύχη με τους ίδιους συντελεστές. Την ίδια χρονιά ξεκινούν οι αυτοτελείς ιστορίες (one-shot) εμπνευσμένες από έργα του Frazetta με πρώτο το Swamp Demon με τους Joshua Ortega στο σενάριο Josh Medors στο σχέδιο και στα μελάνια και φυσικά τον Jay Fotos στους χρωματισμούς. Στην συνέχεια ακολούθησαν και άλλες εκδόσεις όπως το Moon Maid (2008), το Creatures (2008), το Dracula Meets The Wolfman (2008), το Freedom (2009), το Neanderthal (2009), το Sorcerer (2009), το Dark Kingdom (2008-2009, 4 τεύχη) με συντελεστές κυρίως τους Jay Fotos στο σενάριο/χρώμα και τον Tim Vigil στο σχέδιο/μελάνια. Σε όλα ανεξαιρέτως η ατμόσφαιρα είναι μοναδική, κάθε καρέ είναι ένας πίνακας ζωγραφικής εξαιρετικής ομορφιάς, το σενάριο σε όλα έχει όμορφη πλοκή που πάντα κρύβει εκπλήξεις και αποφεύγει αρκετές φορές την πεπατημένη. Οι φίλοι της επιστημονκής φαντασίας θα τα αγαπήσουν. Οι λάτρεις της ηρωικής φαντασίας θα τα λατρέψουν. Εγώ απλά προσκυνώ. ΕΛΛΗΝΙΚΕΣ ΕΚΔΟΣΕΙΣ Δυστυχώς ελληνικές εκδόσεις δεν υπάρχουν, πέρα από κάποια scanlations. ΠΗΓΕΣ http://comics.wikia.com/wiki/Frank_Frazetta http://www.newsarama.com/1278-fotos-vigil-on-frank-frazetta-s-moon-maid.html http://www.newsarama.com/406-swamp-demon-talking-to-the-two-joshes.html Αφιερωμα στον Frank Frazetta ΕΔΩ\nRANDOM ACTS OF VIOLENCE [ PALMIOTTI,GRAY - CARACUZZO,MOUNTS ]\nRandom Acts of Violence. Ένα έγχρωμο κόμικ, 72 σελίδων, που κυκλοφόρησε από την Image, στις 28 Απριλίου 2010. Από τους συγγραφείς Justin Gray και Jimmy Palmiotti (βλ. "Power Girl", ‘’Jonah Hex’’), σε σχέδιο των Giancarlo Caracuzzo (‘’The Last Resort’’) και Paul Mounts ("Power Girl", ‘’Wanted’’). Lettering από τον Bill Tortolini και το εξώφυλλο από τον Tim Bradstreet. Πλοκή Παρακολουθούμε την ιστορία δυο δημιουργών κόμικς, των Ezra (σενάριο) και Todd (σχέδιο) ο οποίος έχει σχέση με την Kathy. Το πρώτο σημαντικό δημοσιευμένο έργο τους είναι μια ιστορία τρόμου με κεντρικό χαρακτήρα, τον Slasherman -έναν serial killer. Η επιτυχία είναι τεράστια. Όμως, χωρίς να το καταλάβουν η επιτυχία τους γυρίζει μπούμερανγκ. Οι Ezra και Todd έχουν κλείσει περιοδεία για υπογραφές. Στη διάρκειά της, εμφανίζεται κάποιος που μιμείται τον Slasherman και ξεκινάει μια αιματηρή πορεία με πολλά θύματα. Η αστυνομία αρχικά ρίχνει ευθύνη στους δημιουργούς, λόγω ένα διαγωνισμού που οργάνωσαν (κέρδιζε αυτός που έγραφε την καλυτερη δολοφονία του Slasherman) σε συνδυασμό με τη λάνθασμένη διατύπωση που εγινε στο τυπογραφείο. σελίδες από εσωτερικό: preview από cbr σχόλια και μερικά λόγια των δημιουργών Πολύ καλό κόμικ. Απευθύνεται σε ενήλικες. Έχει βία, λίγο γυμνό κτλ. Μου άρεσε ο τρόπος που εξελίσσονταν τα πράγματα. Δεν πιέζονταν οι καταστάσεις για να βγει αγωνία ή οποιοδήποτε συναίσθημα. Ακόμα και η βία που έχει, αναπόφευκτα λόγω της θεματολογίας του, είναι αυτή που πρέπει. Νομίζω ότι διαβάζεται άνετα και από κάποιον που δε διαβάζει ιστορίες θρίλερ/τρόμου. Ο τρόπος που τελειώνει αφήνει την αίσθηση ότι θα μπορούσε να υπάρξει και συνέχεια.. πηγή\nTALES FROM THE CON [ BRAD GUIGAR, CHRIS GIARRUSSO ] ( 2012 - )\nDJO posted a topic in WEBCOMICS ΑΠΟ ΞΕΝΟΥΣ\nhttp://www.emeraldcitycomicon.com/Media/Tales-From-The-Con/# Κοινώς, στριποειδές αφασία κομικάκι που αφορά 1000% την geek κουλτούρα κατά τη διάρκεια comic conventions και φιλοξενείται στο site του Emerald City Comic Con!\nBULLETPROOF COFFIN (THE) [ DAVID HINE -SHAKY KANE ]\nΓια να μπορέσετε να εκτιμήσετε το παρακάτω κόμικ πρέπει να ξέρετε αρκετά από την ιστορία των κόμικς ,ιδιαίτερα της εταιρίας E.C και των τίτλων που αυτή εξέδιδε (Tales for the Crypt , Shock Suspenstories , κλπ). Eπίσης πρέπει να ξέρετε κάποια πράγματα σχετικά με το Comics Code Authority ,πως αυτό ιδρύθυκε ,γιατί ιδρύθηκε και τι επιτελούσε. Εάν δεν τα ξέρετε όλα αυτά ,θα διαβάσετε το Bulletproof Coffin και απλά θα σας αρέσει. Αν όμως έχετε μια σχετική γνώση (όχι πολλά πράγματα ,απλά τα βασικά) ,θα το απολαύσετε. Η ιστορία έχει ως εξής: Ο Steve Newman υποφέρει από μια βαρετή ζωή, μια αδιάφορη γυναίκα και δύο παιδιά που δεν σηκώνονται ποτέ από την τηλεόραση. Η μόνη απόλαυση που του έχει μείνει σ' αυτή τη ζωή (δεν ξέρω για την επόμενη ,αν ειναι μουσουλμάνος μπορώ να σκεφτώ κάτι καλό...) είναι η δουλειά του. Όταν κάποιος πεθαίνει άκληρος ,καλούν τον Στήβ και τον συνεργάτη του να μαζέψουν τα προσωπικά αντικείμενα του νεκρού και να τα παραδώσουν στις αρχές. Καμιά φορά ο Στήβ κρατάει τίποτα για τον εαυτό του. Όταν πεθαίνει ένας εκκεντρικός και πράξενος τύπος ,ο Στηβ βρίσκεται μπροστά σε έναν ανέλπιστο θησαυρό. Ο νεκρός έχει μια παράξενη συλλογή από παλιά κιτς αντικείμενα που περιλαμβάνουν μια παράξενη τηλεόραση ,πολλά action figures και ορισμένα πολύ παλιά τέυχη ,της εταιρίας GOLDEN NUGGET publications. Υπάρχει όμως ένα σοβαρό πρόβλημα. Τα τεύχη των κόμικς είναι ένα νούμερο μεγαλύτερο από τότε που είναι γνωστό ότι έκλεισε η εταιρία που τα εξέδιδε. Και κάπου εκεί αρχίζει η ιστορία μας... Η σειρά δημοσιεύτηκε σε 6 τεύχη από την Image Comics ενώ πριν από ένα μήνα βγήκε και το trade. Αν το σενάριο που σας περιέγραψα πιο πάνω ,σας προϊδεάζει για μια noir ιστορία με γκρίζους χαρακτήρες ,ξεχάστε το. Το Bulletproof Coffin δεν είναι ακριβώς κόμικ. Είναι μάλλον ένα μέτα-κόμικ ,δηλαδή ένα κόμικ που περιγράφει κόμικ. Όσο μπερδεμένο και αν ακούγεται (βασικά δεν νομίζω ότι ακούγεται μπερδεμένο) αυτό ,δεν είναι. Ουσιαστικά είναι μια ανασκόπηση της ιστορίας των κόμικ ,μέσα από ένα άλλο κόμικ. Ταυτόχρονα είναι και μια παρωδία/σάτιρα των κόμικ του 50 ενώ είναι και μια αλληλουχία από σκηνές «breaking the fourth wall» δηλαδή σκηνές όπου το ίδιο το κόμικ απευθύνεται στον αναγνώστη. Αν θέλετε να το περιγράψω με μια λέξη ,είναι ένα πολύ ΠΑΡΑΞΕΝΟ κόμικ. Επίσης όμως είναι και ένα ιδιοφυές κόμικ. Πολλοί το παρομοίασαν με ταινία του David Lynch αν και εγώ θα διαφωνήσω. Στο τέλος , το bulletproof coffin βγάζει απόλυτα νόημα. Και είναι τόσο απολαυστικό που μετά από ένα σημείο ,παραδίνεσαι αμαχητί στην αφηγηματική ροή και στις «ιδιοτροπίες» του ,μέχρι που τελικά το ίδιο το κόμικ σε προσγειώνει στην πραγματικότητα ,απευθυνόμενο ακριβώς σ' εσένα. Μοιάζει πάρα πολύ σε ύφος με άλλα κόμικ και σχεδόν κάθε σκηνή του κάτι θα θυμίσει σε έναν αναγνώστη που έχει μελετήσει κόμικ (ιδιαίτερα horror comic) εκείνης της περιόδου. Πάντα όμως διατηρεί το προσωπικό του ύφος και στυλ ενώ δεν λείπουν και οι πινελιές χιούμορ. Για παράδειγμα σε κάθε τεύχος υπάρχουν ψεύτικες διαφημίσεις που σατιρίζουν παλιές δαιφημίσεις που τυπώνονταν στα κόμικ (εγώ χτυπιόμουν στα γέλια με την διαφήμιση "start your own UFO cult ") ενώ ,στο τέλος υπάρχει μια χαρτοκοπτική ,φαινόμενο σύνηθες στα κατά τα παλαιότερα χρόνια. Η σειρά συλλέχθηκε από την IMAGE προς το παρόν μόνο σε TPB το οποίο το βρίσκεις γύρω στο 10ευρω στα γνωστά ιντερνετομαγαζιά. Δεν ξέρω αν σας κίνησα την περιέργεια με αυτή την παρουσίαση ,πάντως το συγκεκριμένο κόμικ είναι κάτι μοναδικό. Δεν έχω υπ όψιν μου τίποτα άλλο σαν κι αυτό και ούτε νομίζω ότι στο μέλλον θα δούμε κάτι ανάλογο. Όλοι όσοι θέλετε να διαβάσετε κάτι ειλικρινά μοναδικό, αξίζει οπωσδήποτε. Ακομα απο τον David Hine STRANGE EMBRACE AND OTHER NIGHTMARES\nTHE LI'L DEPRESSED BOY [ S .STEVEN STRUBLE, SINA GRACE ] ( 2005 - 2016 )\nWeb comic που όταν ξεκίνησε, στις 31/12/2005, ήταν ο ορισμός του blue. Από τις 17/07/2009 όμως παίρνει έγχρωμη στροφή, με πιο "ρεαλιστικό" σχέδιο και φτάνουμε στο 2011, όπου η Image αρχίζει και το βγάζει και σε τευχάκια! Ο πρωταγωνιστής είναι μια geeky/nerdy εσωστρεφής πάνινη κούκλα, που προσπαθεί να βρει την αγάπη. Μια δημιουργία του S.Steven Struble. Ιδιαίτερο. Emotional. http://www.lildepressedboy.com/ / http://lildepressedboy.tumblr.com/


Μικρή Ευαγγελία: Συγκίνηση για τη μάχη της 8χρονης - "Κάνει σχέδια για τη νέα σχολική χρονιά"\nNewsIT / Τοπικα Νεα / Κρητη / Μικρη Ευαγγελια: Συγκινηση για τη μαχη της 8χρονης – “Κανει σχεδια για τη νεα σχολικη χρονια”\n31.08.2017 | 20:49\nΜικρή Ευαγγελία: Συγκίνηση για τη μάχη της 8χρονης – “Κάνει σχέδια για τη νέα σχολική χρονιά”\nΗ ιστορία με την μικρή Ευαγγελία από τα Χανιά έχει συγκινήσει ολόκληρη την Ελλάδα.\nΠολίτες και επιχειρηματίες ανταποκρίνονται μαζικά στο κάλεσμα της οικογένειας για να βοηθήσει την 8χρονη Ευαγγελία, που δίνει την δική της μάχη για τη ζωή, είτε μέσω δωρεών είτε μέσω κοινοποίησης της είδησης σε μέσα κοινωνικής δικτύωσης.\nΗ μικρή διαγνώστηκε με επιθηλιακό όγκο Wilms τον Φλεβάρη του 2016. Έλαβε τις πρώτες θεραπείες σε Νοσοκομείο της Κρήτης και χειρουργείο στην Αθήνα. Οι ελπίδες για επιβίωση βρίσκονται στην Αγγλία στο νοσοκομείο Harley Street Clinic,ωστόσο το κόστος της θεραπείας είναι τεράστιο και ξεπερνά τις 300χιλ λίρες, με την οικογένεια να δίνει τον δικό της αγώνα για την συγκέντρωση του ποσού.\n“Όταν η κόρη μου διαγνώστηκε από την νόσο ξεκίνησαν οι θεραπέιες στην Ελλάδα, αλλά δυστυχώς δεν ανταποκρίθηκε θετικά σε αυτές. Μας είπαν ότι δεν έχουμε ελπίδες, σαν γονιός όμως κινητοποιήθηκα και βρήκα κάποια πράγματα να κάνω (σ.σ εννοώντας το νοσοκομείο στην Αγγλία). Ζητάω την υποστήριξη σας και την βοήθεια σας, ώστε να μπορέσω να πάρω το παιδί στην αγκαλιά μου και να πάω εκεί (σ.σ Αγγλία) να κυνηγήσω τις ελπίδες μου και τα όνειρα του που του αναλογούν. Ελπίζω στη κοινοποίηση και στην αγάπη σας”.\nΌπως είπε ο κύριος Καστρινάκης ήδη η ανταπόκριση είναι πολύ συγκινητική. “Τα τηλέφωνα είναι πάρα πολλά. Άλλοι για συμπαράσταση, άλλοι για να διαπιστώσουν αν είναι αληθινό το περιστατικό ενώ άλλοι με ρωτούν τον λογαριασμό για να κάνουν κατάθεση κτλ.”\nΟ κ.Καστρινάκης δεν παρέλειψε να ευχαριστήσει τους πάντες για την μέχρι στιγμής ανταπόκριση, ωστόσο ο δρόμος είναι μακρύς ακόμα, καθώς το ποσό είναι μεγάλο.\nΌπως είπε ο πατέρας της Ευαγγελίας, η μικρή δεν έχει καταλάβει τίποτα για την κινητοποίηση που γίνεται γύρω από την μάχη επιβίωσης που δίνει. “Η μικρή δεν έχει καταλάβει τίποτα, κάνει σχέδια για το σχολείο της. Όπως έχω πει έπρεπε να είχαμε φύγει από “χθες” για Αγγλία, το παιδί είναι κλινικά καλά και θέλω να φύγω όσο πιο σύντομα γίνεται” κάτι που εξάρταται βέβαια από το πόσο σύντομα θα μαζευτεί το απαιτούμενο ποσό.\nΚατηγορίες Κρήτη,Τοπικά Νέα Ετικέτες ΕΥΑΓΓΕΛΙΑ,ΚΑΡΚΙΝΟΣ,ΚΟΡΙΤΣΑΚΙ,ΚΡΗΤΗ,ΧΑΝΙΑ


Μ.Γκαγκα: Περιορισμός των τακτικών χειρουργείων έως και 80% στα νοσοκομεία της χώρας | Moneyreview.gr\nΚοινωνία Τρίτη 23/11/2021, 14:45 NEWSROOM\nΜ.Γκαγκα: Περιορισμός των τακτικών χειρουργείων έως και 80% στα νοσοκομεία της χώρας\n23 Νοεμβρίου, 2021 Τρ 23/11/2021, 14:45\nΟδηγίες για τον περιορισμό των προγραμματισμένων τακτικών χειρουργείων έδωσε μέσω σχετικής επιστολής της η αναληρώτρια υπουργός Υγείας, Μίνα Γκάγκα, σε δημόσια νοσοκομεία και ιδιωτικές κλινικές.\nΑπευθυνόμενη προς τους διοικητές των νοσοκομείων ζητά περιορισμό των τακτικών χειρουργείων κατά ποσοστό έως και 80% ανάλογα με τις συνθήκες που επικρατούν στο κάθε νοσοκομείο και βάσει απόφασης του εκάστοτε διοικητή, όπως μεταδίδει το ΑΠΕ-ΜΠΕ. Πρόκειται βέβαια για προσπάθεια αποφόρτισης του ΕΣΥ, ώστε τα νοσοκομεία να μπορέσουν να αντιμετωπίσουν τις έκτακτες ανάγκες που ανακύπτουν από την έξαρση της πανδημίας.\nΕντωμεταξύ η Ένωση Ιατρών Αθήνας Πειραιά (ΕΙΝΑΠ) εξέφρασε την έντονη διαφωνία της, χαρακτηρίζοντας απαράδεικτο τον εκ νέου περιορισμό των χειρουργείων.\n«Η πλήρης λειτουργία των χειρουργείων είναι απαραίτητη ώστε να αντιμετωπιστούν άμεσα οι ιατρικές ανάγκες των ασθενών που έχουν επανειλημμένα αναβληθεί, προκαλώντας μεγάλες αναμονές», τονίζει η ΕΙΝΑΠ. Προσθέτει ότι «η παραμέληση των λοιπών παθήσεων αυξάνει τους γενικούς δείκτες βαριάς νοσηρότητας και θνησιμότητας ενώ οι ασθενείς αναγκάζονται να προσφεύγουν στις ιδιωτικές κλινικές κάθε φορά που κλείνουν τα χειρουργεία του ΕΣΥ».\nΣυναγερμό σήμανε σήμερα ο ΠΟΥ σχετικά με την κλιμάκωση του αριθμού των θανάτων από Covid-19 στην Ευρώπη. Επεσήμανε ότι εάν δεν ληφθούν τα κατάλληλα μέτρα άμεσα, τότε ενδέχεται να ξεπεράσουν τα 2 εκατομμύρια θανάτους μέχρι το Μάρτιο του 2022.\nΌπως έχει επισημάνει και τις προηγούμενες εβδομάδες, η Γηραιά Ήπειρος βρίσκεται στο επίκεντρο της πανδημίας. Ενδεικτικά, την τελευταία εβδομάδα, οι θάνατοι από Covid-19 ανήλθαν σε 4.200 την ημέρα. Στα τέλη Σεπτεμβρίου, αντιθέτως, ο αριθμός αυτός ανερχόταν σε 2.100.\nΣτο μεταξύ, ο συνολικός αριθμός των καταγεγραμμένων θανάτων από την επέλαση της πανδημίας, ξεπέρασε το όριο του 1,5 εκατομμυρίου για τις 53 χώρες στην περιοχή. Ο ΠΟΥ επισημαίνει επίσης ότι, σήμερα η Covid-19 αποτελεί την νούμερο ένα αιτία θανάτου στην Ευρώπη και την Κεντρική Ασία, σύμφωνα με το Ινστιτούτο Μετρήσεων και Αξιολόγησης της Υγείας.\nΕπιπλέον,αναμένεται μεγάλη ή ακραία πίεση σε ό,τι αφορά τις κλίνες των νοσοκομείων σε 25 χώρες, καθώς και μεγάλη ή ακραία πίεση στις ΜΕΘ σε 49 από τις 52 χώρες από σήμερα έως και την 1η Μαρτίου 2022. Συγκεκριμένα, σύμφωνα με τις προβλέψεις του ΠΟΥ, ο συνολικός αριθμός των καταγεγραμμένων θανάτων αναμένεται να ξεπεράσει τα 2,2 εκατομμύρια μέχρι την άνοιξη του 2022, με βάση τις τρέχουσες τάσεις.\nΠΟΥ: Η Ευρώπη στο επίκεντρο της πανδημίας – Η Δέλτα κυρίαρχη χωρίς αμφιβολία\nΜ. Γκάγκα: Ανοιχτό το ενδεχόμενο ενίσχυσης του ΕΣΥ – Συνεχίζουν οι προσλήψεις με προκηρύξεις\nΔιορία έως το τέλος της εβδομάδας στους ιδιώτες γιατρούς να συνδράμουν το ΕΣΥ\nΘ. Πλεύρης: Αναμένεται περαιτέρω ένταση στο σύστημα υγείας – Δεν θα υπάρξει νέο lockdown


Καφέ γούνινο Χαλί αλεπούς με δερμάτινο πλαίσιο | FUR HOME\nΠολυτελές γούνινο Χαλί από γούνα αλεπού & κροκό δέρμα. Αληθινή γούνα αλεπούς σε σκούρο καφέ χρώμα κλεισμένη σε δερμάτινο κροκό πλαίσιο.\nΜικρό 50 X 100 cm\nΜεσαίο 60 X 120 cm\nΜεγάλο 70 X 130 cm\nΈνα πολυτελές κομμάτι για να διακοσμήσετε το τζάκι ή την κρεβατοκάμαρα. Ένα χαλί από αυθεντική γούνα αλεπούς βαμμένη σε σοκολατί καφέ χρώμα με ένα πλαίσιο από δέρμα αγελάδας (σε σχέδιο κροκόδειλου) που προστατεύει την πολύτιμη γούνα και δημιουργεί μια κομψή αντίθεση.\nΤα χαλιά από αληθινή γούνα είναι η απόλυτη έκφραση της πολυτέλειας, από το σύγχρονο αστικό σπίτι μέχρι την κοσμοπολίτικη έπαυλη ή την εξοχική κατοικία. Η FUR HOME συνεχίζει μια μακρά παράδοση παραγωγής προϊόντων από γούνα και δέρμα με τεράστια ομορφιά για την εσωτερική διακόσμηση των χώρων σας. Κάθε χαλί FUR HOME είναι χειροποίητο και κατασκευασμένο από εμάς. Αυτό μας επιτρέπει να προσαρμόζουμε όλα τα χαρακτηριστικά ενός γούνινου χαλιού ώστε να ανταποκρίνεται στις ανάγκες σας.\nΜέγεθος χαλιού 120 x 60 εκ.


Μετατροπή λέξης σε jpg: προγράμματα που θα σας βοηθήσουν να το πετύχετε | Δημιουργικά στο Διαδίκτυο\nΥπάρχουν στιγμές που πρέπει να δημιουργήσετε ένα γράφημα ή μια αφίσα και, επειδή δεν έχετε άπταιστα προγράμματα επεξεργασίας εικόνων, επιλέγετε το Word να το κάνει. Τώρα, όταν πρέπει να μετατρέψετε το Word σε JPG, τα πράγματα αλλάζουν, επειδή δεν είναι εύκολο να το κάνετε (δεν σας δίνουν τη δυνατότητα να το μετατρέψετε).\nΕυτυχώς, μπορούμε να σας βοηθήσουμε με αυτό, καθώς υπάρχουν πολλά προγράμματα που μετατρέπουν ένα έγγραφο κειμένου, όπως το Word, σε ένα αρχείο εικόνας, όπως το JPG. Θέλετε να μάθετε πώς να μετατρέψετε το Word σε JPG; Λοιπόν, παρακάτω σας δίνουμε μερικές επιλογές για να επιτύχετε το αποτέλεσμα που ψάχνετε.\n1 Τι είναι ένα έγγραφο του Word\n2 Τι είναι ένα αρχείο JPG\n3 Προγράμματα για τη μετατροπή του Word σε JPG\n3.5 Μετατροπή Word σε JPG χρησιμοποιώντας προγράμματα επεξεργασίας εικόνας\n4 Μετατροπή Word σε JPG με άλλα προγράμματα\nΤι είναι ένα Έγγραφο από λέξη\nΗ λέξη είναι αυτό που λέγεται, συντομευμένη σε α Έγγραφο Microsoft Word. Είναι, ως εκ τούτου, το αποτέλεσμα που επιτυγχάνεται όταν εργάζεστε με έναν επεξεργαστή κειμένου, έναν από τους πιο διαδεδομένους σήμερα.\nΤο πρόγραμμα Word γεννήθηκε το 1981, μέσω της IBM. Και χρησίμευε για την επεξεργασία κειμένων στον υπολογιστή σε απλό επίπεδο (αν και, με την πάροδο του χρόνου, αυτό αυξανόταν μέχρι ό, τι γνωρίζετε σήμερα). Στην πραγματικότητα, αυτή τη στιγμή, μεταξύ των λειτουργιών που μπορείτε να κάνετε με το Word είναι:\nΣυντάξτε κείμενα, καθώς και μονογραφίες, διατεταγμένα άρθρα ... να είστε σε θέση να επιλέξετε τη γραμματοσειρά, το μέγεθος, τολμηρό, πλάγιο, διακριτικό ...\nΕισαγάγετε εικόνες που βοηθούν στον οπτικό εμπλουτισμό του κειμένου.\nΔημιουργήστε πίνακες για να εμπλουτίσετε τις πληροφορίες ή να τις ταξινομήσετε ώστε να φαίνεται πιο ομαλή.\nΑλληλεπιδράστε με άλλα προγράμματα στη σουίτα του Office, όπως το Excel (επικόλληση δεδομένων) ή το PowertPoint.\nΕν ολίγοις, μιλάμε για ένα εργαλείο που χρησιμοποιείται για τη δημιουργία κειμένου, αλλά μπορεί επίσης να χρησιμοποιηθεί για την εισαγωγή πινάκων και εικόνων και την επεξεργασία τους σε πολύ βασικό επίπεδο.\nΤο αποτέλεσμα αποθηκεύεται σε ένα έγγραφο κειμένου, ένα Word, το οποίο θα έχει το έγγραφο επέκτασης ή το docx. Ωστόσο, το ίδιο το πρόγραμμα σας επιτρέπει επίσης να το αποθηκεύσετε σε άλλες μορφές όπως PDF, HTML, εμπλουτισμένο κείμενο ... Αλλά όχι ως JPG.\nΤι είναι ένα αρχείο JPG\nΑπό την άλλη πλευρά, έχουμε ένα αρχείο JPG. Ή τι είναι το ίδιο, α Κοινές ομάδες εμπειρογνωμόνων φωτογραφίας, επίσης γνωστό ως JPEG. Είναι μια μορφή εικόνας που προσφέρει αποδεκτή ποιότητα εικόνας (μέσω συμπίεσης).\nΣε σύγκριση με τα παραπάνω, μιλάμε για διαφορετικά πράγματα, καθώς σε αυτήν την περίπτωση ένα JPG επικεντρώνεται σε μια εικόνα και όχι σε ένα κείμενο. Ωστόσο, αυτό δεν σημαίνει ότι σε ένα JPG δεν μπορεί να υπάρχει κείμενο, αντίθετα, μπορεί να εμφανιστεί.\nΩστόσο, είναι περισσότερο ένα οπτικό αρχείο, δεδομένου ότι είναι μια εικόνα που θα διατηρήσει μια επαρκή ποιότητα που θα εξαρτάται από το πρόγραμμα που χρησιμοποιείτε για να χάσετε περισσότερο ή λιγότερο ποιότητα. Επιπλέον, μπορεί να γίνει κοινή χρήση σε κοινωνικά δίκτυα, με δυνατότητα προβολής, σε αντίθεση με το Word, όπου είναι απαραίτητο να έχετε ένα συμβατό πρόγραμμα για να μπορείτε να το ανοίξετε (αν δεν το έχετε, δεν θα μπορείτε για να δείτε τι περιέχει αυτό το έγγραφο).\nΠρογράμματα για τη μετατροπή του Word σε JPG\nΕκτός από αυτό ένα Word και ένα JPG είναι δύο διαφορετικά πράγματα, Μία από τις μεγάλες διαφορές μεταξύ των δύο μορφών είναι αναμφίβολα η οπτικοποίησή τους. Ενώ μπορείτε να ανοίξετε ένα JPG σχεδόν αυτόματα (χωρίς την ανάγκη εγκατάστασης προγραμμάτων), στην περίπτωση ενός Word δεν ισχύει το ίδιο. Ένα πρόγραμμα είναι απαραίτητο για την πρόσβαση στις πληροφορίες (γραφικά, κείμενο, εικόνα ...) που βρίσκονται μέσα.\nΕτσι, πολλοί πρέπει να μετατρέψουν το Word σε JPG και επειδή τα ίδια τα προγράμματα δεν το επιτρέπουν, Θα προτείνουμε ορισμένα εργαλεία που θα σας βοηθήσουν να επιτύχετε αυτό το αποτέλεσμα.\nΑυτή η ιστοσελίδα δεν θα σας βοηθήσει μόνο να μετατρέψετε το Word σε JPG, αλλά έχετε και άλλες επιλογές (όπως JPG σε PDF). Είναι πολύ εύκολο στη χρήση, αφού πρέπει να πατήσετε μόνο το κουμπί μεταφόρτωσης και να επιλέξετε το αρχείο Word που θέλετε να μετατρέψετε.\nΈχει το πλεονέκτημα ότι μπορείτε να ανεβάσετε πολλά ταυτόχρονα, έως και 20.\nΑπλά πρέπει να έχετε λίγη υπομονή για τη μεταφόρτωση όλων των αρχείων και να ολοκληρώσετε τη διαδικασία μετατροπής για να πραγματοποιήσετε λήψη του αποτελέσματος. Εάν ανεβάσετε πολλά, μπορείτε να τα κατεβάσετε αργότερα με φερμουάρ.\nΜην ξεγελιέστε από το όνομα, μπορείτε εύκολα να μετατρέψετε το Word σε JPG. Στην πραγματικότητα, αυτό το εργαλείο όχι μόνο μετατρέπει το έγγραφο κειμένου σε εικόνα, αλλά και μπορείτε να επιλέξετε την απόδοση DPI, την ποιότητα του JPG και τι πρέπει να κάνετε μετά τη μετατροπή.\nΜια άλλη διαδικτυακή επιλογή για τη μετατροπή του Word σε JPG είναι αυτή. Για να το κάνετε αυτό, μπορείτε να ανεβάσετε τα έγγραφα κειμένου που πρέπει να μετατρέψετε και να περιμένετε λίγα δευτερόλεπτα για να γίνει το αποτέλεσμα.\nΣε αντίθεση με το προηγούμενο, εδώ δεν δίνει επιλογές για τροποποίηση της ποιότητας του JPG.\nΜια άλλη ιστοσελίδα όπου μπορείτε να μετατρέψετε το Word σε JPG, ή όπως υποδεικνύεται, το DOC σε JPG. Το πλεονέκτημα αυτού είναι ότι Σας επιτρέπει να κάνετε πρόσθετες ρυθμίσεις, όπως ποιότητα, συμπίεση εικόνας, αλλαγή του μεγέθους της εικόνας, χρωματισμός, βελτίωση της ίδιας της εικόνας (όσον αφορά την ομαλοποίηση, την εστίαση, την αφαίρεση κηλίδων, την ευθυγράμμιση εκ νέου….), τη ρύθμιση του επιθυμητού DPI, την περικοπή των pixel ή τη ρύθμιση του ασπρόμαυρου ορίου.\nΜετατροπή Word σε JPG χρησιμοποιώντας προγράμματα επεξεργασίας εικόνας\nΕάν δεν θέλετε να ανεβάσετε έγγραφα στο Διαδίκτυο επειδή εκείνη τη στιγμή σταματάτε να τα ελέγχετε και προτιμάτε μια πιο "ασφαλή" επιλογή, είτε επειδή το έγγραφο είναι σημαντικό είτε επειδή δεν εμπιστεύεστε, υπάρχουν πολλές επιλογές που μπορείτε να λάβετε υπόψη.\nΕάν διαθέτετε Paint ή οποιοδήποτε άλλο πρόγραμμα επεξεργασίας φωτογραφιών, μπορείτε να επιλέξετε να το χρησιμοποιήσετε για να μετατρέψετε το Word σε JPG. Ναι πράγματι, πρέπει να "δουλέψεις" λίγο, αφού αυτό που πρέπει να κάνετε είναι τα εξής:\nΑνοίξτε το έγγραφο του Word που θέλετε να μοιραστείτε. Εάν δεν βλέπετε τα πάντα στην οθόνη, μεταβείτε στην προεπισκόπηση και προσπαθήστε να τα δείξετε πλήρως.\nΤώρα τραβήξτε ένα στιγμιότυπο οθόνης.\nΑνοίξτε το Paint ή ένα πρόγραμμα επεξεργασίας εικόνων.\nΑνοίξτε το στιγμιότυπο οθόνης που μόλις τραβήξατε.\nΘα πρέπει να κόψετε μόνο το μέρος που σας ενδιαφέρει και να το αποθηκεύσετε ως JPG.\nΜετατροπή Word σε JPG με άλλα προγράμματα\nΜια άλλη επιλογή, επίσης από τον δικό σας υπολογιστή, είναι χρησιμοποιήστε προγράμματα μετατροπής. Σε αυτήν την περίπτωση, προτείνουμε τα εξής:\nΔωρεάν μετατροπέας εγγράφων AVS. Πολύ εύκολο στη χρήση και γρήγορο.\nΔωρεάν μετατροπέας Docx σε JPG.\nBatch Word σε JPG Converter.\nΠλήρης διαδρομή προς το άρθρο: Δημιουργικό στο διαδίκτυο » General » Κόλπα » Μετατροπή λέξης σε jpg


«Θέλει κι άλλον ΝΒΑερ ο Ομπράντοβιτς» [pic] | ebasket.gr\nΚεντρική Διεθνή «Θέλει κι άλλον ΝΒΑερ ο Ομπράντοβιτς» [pic]\nΔημοσίευση στις 10/07 18:46\nΗ Παρτίζαν, μετά τις «βόμβες» Πάντερ και Λεντέι από την Ευρωλίγκα, αλλά και του Κούρουκς από το ΝΒΑ, θέλει να φέρει και άλλον παίκτη από την άλλη πλευρά του ατλαντικού. Ο λόγος για τον Εντ Ντέιβις, ο οποίος σύμφωνα με τον Οράζιο Κάουτσι, είναι στις λίστες της ομάδας του Ζέλικο Ομπράντοβιτς.\nΟ 32χρονος φόργουορντ/σέντερ την περσινή σεζόν αγωνίστηκε στους Μινεσότα Τίμπεργουλβς, έχοντας κατά μέσω όρο 2 πόντους και 5 ριμπάουντ. Παράλληλα, έχει αγωνιστεί σε μια σειρά ομάδες στην καριέρα του έως τώρα, όπως οι Ράπτορς, Γκρίζλις, Λέικερς, Μπλέιζερς, Νετς, Τζαζ. Αν τελικά καταλήξει στο Βελιγράδι, αυτή θα είναι η πρώτη φορά που θα αγωνιστεί στην Ευρώπη.\nΠροηγούμενο Ολυμπιακός: Πρωταθλητές ΕΣΚΑΝΑ οι Παίδες [vid]\nΕπόμενο Ο ΠΑΟΚ ανακοίνωσε την βασική γκαρντ της Εθνικής Φινλανδίας


Edge 1030 – το απόλυτο GPS για την ποδηλασία με εξελιγμένες λειτουργίες πλοήγησης, επιδόσεων και ασφάλειας – FitnessPulse\nEdge 1030 – το απόλυτο GPS για την ποδηλασία με εξελιγμένες λειτουργίες πλοήγησης, επιδόσεων και ασφάλειας\nΗ Garmin σήμερα ανακοίνωσε το Edge 1030, ένα υψηλών επιδόσεων υπολογιστή ποδηλάτου που συνδυάζει πλοήγηση, επιδόσεις και επίγνωση αναβάτη σε μία ελαφριά κατασκευή. Χρησιμοποιώντας δισεκατομμύρια μιλίων ποδηλασίας από το Garmin Connect™, η νέα λειτουργία Trendline™ για τη δημιουργία πορειών προσφέρει στον ποδηλάτη τις καλύτερες προτάσεις διαδρομών εντός και εκτός δρόμου. Είτε κάνετε ποδήλατο στην άσφαλτο, είτε στο βουνό, επωφεληθείτε από τους προφορτωμένους χάρτες Garmin Cycle Maps που διαθέτουν οδηγίες στροφή προς στροφή για όλα τα εδάφη καθώς και ειδοποιήσεις για απότομες στροφές.\nΙδανικό για όλες τις καιρικές συνθήκες, το Edge 1030 διαθέτει οθόνη αφής 3,5” που αντιδρά γρήγορα και αποτελεσματικά στο άγγιγμα ακόμα και όταν είναι βρεγμένη ή χρησιμοποιείτε γάντια. Τα αισθητήρια φωτισμού περιβάλλοντος προσαρμόζουν αυτόματα τη φωτεινότητα καθιστώντας την προβολή των δεδομένων προπόνησης και πλοήγησης ορατά μέρα ή νύχτα.\nΣτο Edge 1030 έχουν γίνει εξελίξεις στην πλοήγηση και στην δημιουργία πορειών λαμβάνοντας υπόψη τις ανάγκες του ποδηλάτη. Η νέα λειτουργία δημοφιλών πορειών Trendline χρησιμοποιεί δισεκατομμύρια μιλίων από δεδομένα ποδηλασίας στο Garmin Connect στο βουνό ή στην άσφαλτο που έχουν δημοσιευτεί από ποδηλάτες. Η χρήση του ανανεωμένου Course Creator στο Garmin Connect σας επιτρέπει να δημιουργείτε πορείες φιλικές για την ποδηλασία με βάση τις πιο δημοφιλείς διαδρομές.\nΤο Edge 1030 έχει προφορτωμένο το χάρτη Garmin Cycle Map που περιλαμβάνει λεπτομερή πλοήγηση και νέες ειδοποιήσεις για απότομες στροφές. Κατά την ποδηλασία, οι αναβάτες λαμβάνουν πληροφορίες υψομέτρου, βλέπουν σημεία ενδιαφέροντος και μπορούν να κάνουν αναζήτηση μίας διεύθυνσης. Εισάγοντας την επιθυμητή απόσταση και κατεύθυνση, το Edge 1030 μπορεί να προτείνει τρεις εναλλακτικές πορείες για να επιλέξει ο αναβάτης ποια θα ακολουθήσει. Με ενσωματωμένο δέκτη GPS, GLONASS και αισθητήριο αλτιμέτρου, παρέχει ακριβή δεδομένα για να γνωρίζετε πόσο μακριά, πόσο γρήγορα και πόσο ψηλά κάνατε ποδήλατο.\nΧάρη στις λειτουργίες έξυπνης διασύνδεσης του Edge 1030, οι αναβάτες δεν χρειάζεται να έχουν πρόσβαση στο κινητό τους τηλέφωνο. Με την λειτουργία αποστολής μηνυμάτων μεταξύ ποδηλατών1, μπορούν να ανταλλάσσουν προκαθορισμένα γραπτά μηνύματα μεταξύ συσκευών Edge 1030. Επιπλέον, μπορούν να βλέπουν κλήσεις και μηνύματα αλλά και να απαντάνε με προκαθορισμένα μηνύματα κειμένου2. Η ενσωματωμένη λειτουργία εντοπισμού περιστατικού στέλνει την τοποθεσία του ποδηλάτη στις επαφές εκτάκτου ανάγκης, ενώ με το GroupTrack4 και το LiveTrack5, οι φίλοι και οι υπόλοιποι αναβάτες μπορούν να γνωρίζουν την τοποθεσία σας σε πραγματικό χρόνο.\nΤο Edge 1030 διατίθεται με την τελευταία έκδοση Strava Live Segments, προσφέροντας μεγαλύτερο ανταγωνισμό και καλύτερα τμήματα διαδρομής. Οι ποδηλάτες που θα αναβαθμίσουν σε υπηρεσία Strava Premium θα αποκτήσουν πρόσβαση σε μία πληθώρα λειτουργιών από αγώνες σε πραγματικό χρόνο σε σχέση με το ατομικό τους ρεκόρ, μέχρι επισήμανση των πιο δημοφιλών κοντινών τμημάτων διαδρομής. Οι ποδηλάτες μπορούν να αξιολογούν τα αγαπημένα τους τμήματα διαδρομής Strava, ώστε να ενημερώνονται όταν πλησιάζουν στην αφετηρία τους. Όσο βρίσκονται στο τμήμα διαδρομής θα λαμβάνουν ενημέρωση κάθε δευτερόλεπτο για την επίδοση τους σε σχέση με τον πιο σχετικό ανταγωνιστή τους και θα ανταγωνίζονται την πραγματική του ταχύτητα και όχι τη μέση. Η νέα λειτουργία Segment Explore επιτρέπει στους αναβάτες να βλέπουν δημοφιλή τμήματα διαδρομής που βρίσκονται κοντά τους, απευθείας στην οθόνη του Edge. Η προεγκατεστημένη εφαρμογή του Connect IQ, Strava Routes, επιτρέπει στις πορείες που έχουν αστέρια να συγχρονίζονται ασύρματα με το Edge 1030 ώστε οι ποδηλάτες να πλοήγουνται και ταυτόχρονα να αγωνίζονται στα αγαπημένα τους τμήματα διαδρομής Strava1.\nΗ νέα προεγκατεστημένη εφαρμογή του Connect IQ, TrainingPeaks, φέρνει το καθημερινό σας πρόγραμμα προπονήσεων στο Edge 1030. Καθοδηγεί τους αναβάτες στην άσκηση σε πραγματικό χρόνο – συμπεριλαμβανομένου του στόχου έντασης και της διάρκειας των διαστημάτων. Μετά την προπόνηση, ο συγχρονισμός με την εφαρμογή TrainingPeaks προσφέρει στον αναβάτη μία λεπτομερή ανάλυση της προπόνησής του καθώς και την πρόοδο προς την επίτευξη του στόχου του.\nΗ σύνδεση με την εφαρμογή Best Bike Split Race Sync με το Edge 1030 σημαίνει ότι οι ποδηλάτες μπορούν να έχουν το πρόγραμμα των αγώνων τους στην άκρη των δαχτύλων τους. Επιπλέον, μπορούν να βλέπουν πώς το βάρος, η ισχύς και η αντίσταση, επηρεάζουν το χρόνο που έχουν ορίσει ως στόχο, ενώ τους βοηθάει να δημιουργήσουν το ιδανικό πλάνο ισχύος για την ημέρα του αγώνα.\nΤο Edge 1030 διατίθεται με τη νέα βάση χαμηλού προφίλ που διατηρεί τη συσκευή σε ευθεία με το τιμόνι. Έχει αυτονομία μέχρι 20 ώρες7 και είναι συμβατό με το νέο battery pack Garmin Charge™για χρήση κατά την ποδηλασία που δίνει συνολική αυτονομία μέχρι 40 ώρες. Το Edge 1030 έχει προτεινόμενη τιμή λιανικής €599 ενώ η έκδοση bundle περιλαμβάνει επιπλέον αισθητήριο καρδιακών παλμών και αισθητήρια ταχύτητας και ρυθμού πεταλιάς με προτεινόμενη τιμή λιανικής στα €679.\n Όταν συνδέεται με συμβατό smartphone, δείτε Garmin.com/ble\n2 Διαθέσιμο μόνο για Android™\n3 Όταν συνδέεται με συμβατό smartphone, έχει σχεδιαστεί βασικά για λειτουργία σε δρόμο\n4 Όταν συνδέεται με συμβατό smartphone, το GroupTrack μπορεί να παρακολουθεί μέχρι 50 αναβάτες\n5 Όταν συνδέεται με συμβατό smartphone, δείτε Garmin.com/ble\n6 Απατείται συνδρομή Strava Premium. Η αγορά του Edge 1030 περιλαμβάνει δοκιμαστική λειτουργία 60 ημερών της υπηρεσίας Strava Premium.\n7 Η αυτονομία της μπαταρίας εξαρτάται από τη χρήση\nEdge1030 Garmin LAUNCH news\nVívosport: το καινούριο έξυπνο activity tracker με GPS από τη Garmin\nΤα νέα μοντέλα της σειράς Garmin® fēnix® 5 Plus, έχουν...\nH adidas παρουσιάζει το ολοκαίνουριο UltraBOOST Parley...\nΑνακάλυψε τώρα τα νέα training outfits της Reebok και...\nΤΟ NIKE AIR ZOOM PEGASUS 35 ΕΙΝΑΙ ΕΔΩ


Αρχείο μηνυμάτων / Τα jeans του χειμώνα\nΙΑΝΟΥΑΡΙΟΣ 2014 - ΝΟ. 460\nΜπορεί πολλά να έχουν αλλάξει στο χώρο της μόδας, ιδιαίτερα από την εποχή του ’80, όταν η πανέμορφη δεκαπεντάχρονη τότε Brooke Shields δήλωνε "Nothing comes between me and my Calvins". Ωστόσο τα υψηλής ποιότητας τζιν εξακολουθούν να κυριαρχούν σαν “trendy” επιλογή από πολλούς μεγάλους σχεδιαστές, που τα προτείνουν σε στυλ με πολλές παραλλαγές και νέους διαφορετικούς τρόπους για να φορεθούν. Τα τζιν - για όλες μας - παραμένουν …\nΤο ξέρω καλή μου, δεν πήγαινε άλλο… Και του έδωσες τα παπούτσια στο χέρι. Αυτή η σχέση είχε τελειώσει από καιρό, αυτός ο άντρας σου έδινε περισσότερες πίκρες από χαρές. Κι έτσι πήρες την μεγάλη απόφαση, έκανες την μεγάλη συζήτηση, μάζεψες την μεγάλη βαλίτσα και πήρες ξανά το δρόμο της single. Τώρα γιατί κλαις είναι άλλη, μεγάλη …\nAναμφισβήτητα είναι από τα πιο θηλυκά σημεία του σώματός μας και η αγωνία των περισσότερων γυναικών να παραμείνει «στο ύψος του» και να είναι όμορφο, σφριγηλό και νεανικό όσο το δυνατόν περισσότερο, εντείνεται όσο περνούν τα χρόνια. Δυστυχώς, η αντοχή και η ελαστικότητά του δέρματος στην ...\nΑφού φάγατε ατελείωτες ώρες να ψάχνετε περιοδικά με ιδέες διακόσμησης και λίγο πριν πάθετε “fade out”, επιτέλους έχετε βρει το στιλ της διακόσμησης που σας εκφράζει πραγματικά. Και τώρα θα μου πείτε τι κάνουμε; Ψυχραιμία ! Αφού ήδη έχετε κάνει το πρώτο βήμα και πιστεύετε ότι είσαστε ...\nΜεγαλώστε χαρούμενα και υγιή παιδιά\nΗ συνταγή για να μεγαλώσεις υγιή παιδιά, μπορεί στις μέρες μας να φαίνεται όλο και περισσότερο πολύπλοκη, στον κόσμο που ζούμε. Ένα κόσμο που έχει κυριευθεί από video games, fast food και τον χρόνο διαρκώς να μας κυνηγάει για να προλάβουμε να είμαστε εντάξει σε όλες τις υποχρεώσεις μας. Υπάρχουν όμως κάποιες μικρές αλλαγές, που αξίζει τον κόπο...\nΜήπως δυσκολεύεστε να συγκεντρωθείτε στη δουλειά και η σκέψη σας ταξιδεύει διαρκώς αλλού; Ελέγξτε μήπως έχετε ξεμείνει από βιταμίνες της ομάδας Β και βιταμίνη C, που είναι βασικές για τις λειτουργίες του εγκεφάλου. Οι βιταμίνες της ομάδας Β παίζουνσημαντικό ρόλο για το σχηματισμό των νευρομεταδοτών. Πρόκειται για χημικές ουσίες που παράγονται από τον εγκέφαλο και ...\nΚόβετε το κρέας σε μερίδες. Ανακατεύετε σε ένα μπολ Ό του φλιτζανιού ελαιόλαδο, τον χυμό και το ξύσμα των πορτοκαλιών και των λάιμ, τα μπαχαρικά και το σκόρδο. Αφήνετε το κρέας στην μαρινάδα για 4-5 ώρες τουλάχιστον, διατηρώντας το στο ψυγείο μέχρι να το μαγειρέψετε. Στραγγίζετε το κρέας από την μαρινάδα και κρατάτε την μαρινάδα για ...\nΣτέλιος Καλαθάς : Η τέχνη είναι ένα μέσο να γνωρίσουμε τον εαυτό μας!\nΤο Ηοllywood αγαπάει με πάθος\nΤι σημαίνει το γράμμα «i» στα προϊόντα iMac...


Τερματικός Σταθμός LNG Αλεξανδρούπολης – Tο «πρότυπο» έργο που μετατρέπει την Ελλάδα σε ευρωπαϊκό hub φυσικού αερίου - Πρώτη Καθημερινή Εφημερίδα\n23 Μαρτίου, 2021 16:31\nΗδιεκδίκηση ενισχυμένου ενεργειακού ρόλου στην περιοχή των Βαλκανίων και γενικότερα της ΝΑ Ευρώπης. Αποτελεί για την Ελλάδα έναν από τους κύριους πυλώνες της γεωπολιτικής της αναβάθμισης. Η στρατηγική θέση της χώρας μας στο σταυροδρόμι τριών ηπείρων μπορεί να τη μετατρέψει σε ενεργειακό κόμβο των Βαλκανίων και όλης τη ΝΑ Ευρώπης. Ενισχύοντας την θέση της στην περίπλοκη γεωπολιτική σκακιέρα της περιοχής.\nΑυτή τη δυνατότητα έρχονται να κάνουν πράξη μια σειρά από κρίσιμες ενεργειακές υποδομές που έχουν ήδη υλοποιηθεί ή θα υλοποιηθούν σύντομα (αγωγοί ΤΑΡ, IGB). Όπως και αυτές που σχεδιάζεται να υλοποιηθούν στο άμεσο μέλλον (Υπόγεια αποθήκη Καβάλας). Καθώς προάγουν την περιφερειακή συνεργασία ενισχύοντας την ενεργειακή ασφάλεια, όχι μόνο της Ελλάδας, αλλά όλων των κρατών της ευρύτερης περιοχής. Η πιο κρίσιμη από αυτές ωστόσο, θα πραγματοποιηθεί στην Αλεξανδρούπολη και αναμένεται να μετατρέψει τη Βόρεια Ελλάδα σε διεθνές hub φυσικού αερίου.\nΟ λόγος για τον Τερματικό Σταθμό LNG Αλεξανδρούπολης που θα εγκατασταθεί 17,6 χλμ. νοτιοδυτικά του λιμένα της Αλεξανδρούπολης. Και θα διαθέτει αποθηκευτικούς χώρους LNG 170.000 κυβικών μέτρων και δυνατότητα παροχής φυσικού αερίου που θα ξεπερνάει τα 5,5 δισ. κυβικά μέτρα ετησίως. Η πλωτή μονάδα (FSRU) θα συνδέεται με το εθνικό σύστημα φυσικού αερίου με αγωγό μήκους 28 χλμ. Και από εκεί το αεριοποιημένο LNG θα προωθείται στις αγορές της Ελλάδας, της Βουλγαρίας αλλά και της ευρύτερης περιφέρειας, από τη Ρουμανία, τη Σερβία και τη Β. Μακεδονία μέχρι την Ουγγαρία, τη Μολδαβία και την Ουκρανία.about:blank\nΜε δύο λόγια, ο Τερματικός Σταθμός LNG Αλεξανδρούπολης εξασφαλίζει κομβικό ρόλο για τη χώρα μας. Καθώς είναι στρατηγικά τοποθετημένος στο σημείο που διασταυρώνονται ο Νότιος και ο Κάθετος Διάδρομος φυσικού αερίου. Που ενώνει το Αιγαίο με την Κεντρική Ευρώπη. Λειτουργεί σε πλήρη συνέργεια με τα υπόλοιπα σχεδιαζόμενα ενεργειακά έργα στην περιοχή (Διασυνδετήριοι αγωγοί). Αποτελώντας το κέντρο ενός ολοκληρωμένου συστήματος υποδοχής αποθήκευσης και αεριοποίησης LNG. Καθώς και της μετέπειτα μεταφοράς φυσικού αερίου στα Βαλκάνια και τη ΝΑ Ευρώπη.\nΠαράλληλα, με προϋπολογισμό 380 εκατ. ευρώ, ο εν λόγω Τερματικός Σταθμός συνιστά ένα από τα μεγαλύτερα έργα που υλοποιούνται στη χώρα μας τα τελευταία χρόνια. Εκτός από ενεργειακή ασφάλεια, αναμένεται να δώσει και σημαντική ώθηση στην τοπική οικονομία της Ανατολικής Μακεδονίας και της Θράκης.\nΟ Σταθμός αναπτύσσεται από την εταιρεία Gastrade και έχει την ισχυρή στήριξη της Ελληνικής Πολιτείας, με τον πρωθυπουργό Κυριάκο Μητσοτάκη να το χαρακτηρίζει έργο εθνικής προτεραιότητας. Που θα μετατρέψει την Αλεξανδρούπολη σε παγκόσμιο ενεργειακό κόμβο, αλλά και της Ευρωπαϊκής Ένωσης η οποία το έχει εντάξει στα Έργα Κοινού Ενδιαφέροντος (PCI) και συμμετέχει στη χρηματοδότησή του. Ισχυρό όμως είναι το ενδιαφέρον και των χωρών της περιοχής, με πρώτη τη Βουλγαρία. Η οποία μέσω του Διαχειριστή Εθνικού Συστήματος Φυσικού Αερίου, Bulgartransgaz συμμετέχει από τον Αύγουστο του 2020 με 20% στο μετοχικό κεφάλαιο της Gastrade. Αλλά και της Βόρειας Μακεδονίας και της Ρουμανίας, που εξετάζουν και τη δική τους συμμετοχή.\nΑκόμα πιο σημαντική ωστόσο, είναι η γεωπολιτική διάσταση του έργου αφού στην ουσία θα αποτελέσει μια νέα σημαντική πηγή εισόδου φυσικού αερίου στην Ελλάδα και στην ΝΑ Ευρώπη. Με δυνατότητα υποδοχής φυσικού αερίου από κάθε σημείο του πλανήτη μειώνοντας την εξάρτηση της ευρύτερης περιοχής από το Ρωσικό αέριο. Μια δυνατότητα που δεν έχει περάσει απαρατήρητη από τις ΗΠΑ. Οι οποίες είναι επίσης, από τους πιο ένθερμους υποστηρικτές του έργου. Να θυμίσουμε ότι το έργο αποτελεί ενεργειακή είσοδο η οποία δεν υπόκειται σε τυχόν κινδύνους χερσαίας διέλευσης. Ειδικότερα μέσω των τουρκικών εδαφών, γεγονός που αποκτά ιδιαίτερη σημασία. Σε μια εποχή όπου οι σχέσεις της Ελλάδας με τη γείτονα χώρα δεν βρίσκονται και στο καλύτερό τους σημείο.\nΤο έργο αναμένεται να επιτρέψει την περαιτέρω ανάπτυξη της αγοράς φυσικού αερίου στις χώρες των Βαλκανίων. Όπως επίσης και να αποτελέσει τον καταλύτη και οδηγό για την ανάπτυξη νέων υποδομών στην ευρύτερη περιοχή. Για όλους αυτούς τους λόγους, ο Σταθμός της Αλεξανδρούπολης λειτουργεί και ως «πρότυπο» για αντίστοιχα έργα στην περιοχή. Όπως αυτό που εξετάζεται να πραγματοποιηθεί στο λιμάνι του Αυλώνα, από την Αλβανική κυβέρνηση και την ExxonMobil. Σε κάθε περίπτωση όμως πρόκειται για έργα συμπληρωματικά του ελληνικού. Που απευθύνονται κυρίως στην εσωτερική αγορά και σε καμιά περίπτωση δεν μπορούν να ανταγωνιστούν τη δυναμικότητα και την περιφερειακή διάσταση του Τερματικού της Αλεξανδρούπολης.\nΜε δεδομένη λοιπόν την ενεργειακή, γεωπολιτική και οικονομική κρισιμότητα του έργου για την Ελλάδα και την Ευρώπη. Η Gastrade επιταχύνει τις ενέργειες, σε τεχνικό και εμπορικό/οικονομικό επίπεδο, φέρνοντας όλο και πιο κοντά την Τελική Επενδυτική Απόφαση (FID) η οποία θα ανοίξει τον δρόμο για την κατασκευή του. Αρωγοί σε αυτή την προσπάθεια στέκονται τόσο ο Υπουργός Περιβάλλοντος και Ενέργειας Κ. Σκρέκας, όσο και ο Υφυπουργός Ανάπτυξης και Επενδύσεων, I. Τσακίρης.\nΚατόπιν αυτών, ο Σταθμός LNG Αλεξανδρούπολης αναμένεται να τεθεί σε πλήρη λειτουργία μέσα στο 2023. Ανοίγοντας έτσι τον δρόμο για την ενεργειακή και οικονομική αναβάθμιση της Βόρειας Ελλάδας.\nΠροηγούμενο άρθροΣυγκέντρωση διαμαρτυρίας αύριο στην κεντρική πλατεία Πύργου\nΕπόμενο άρθροΤριετής σταθερή χρηματοδότηση στο Διεθνές Φεστιβάλ Χορού Καλαμάτας


Φάγατε σκορδαλιά χθες; Δείτε πως να εξαφανίσετε την δυσοσμία του σκόρδου από το στόμα! - Ομορφιά & Υγεία - Athens magazine\nΧθες ήταν 25η Μαρτίου και δεν θα μπορούσαμε να μην αναφερθούμε στο συνοδευτικό της ημέρας αλλά και στο πώς θα εξαφανίσετε την άσχημη μυρωδιά που αυτό αφήνει στο στόμα σας. Για όσους φλαγατε σκόρδο χθες μη το μετανιώνετε, δελιτε τα 7 θαυματουργλα οφέλη του!\nΈχουν την ατυχή παρενέργεια να εγκλωβίζουν σωματίδια τροφίμων, τα οποία με την σειρά τους δημιουργούν συστάδες βακτηριδίων και, κατ' επέκταση, κάνουν το στόμα να μυρίζει άσχημα. Ένας λόγος παραπάνω για να προγραμματίσετε τακτικά ραντεβού με τον οδοντίατρο!


Παρουσιάστηκε ο επετειακός τόμος “Από το ’21 στο 2021” – messinia24\nΒρίσκεστε εδώΑρχική»Δήμοι»Καλαμάτα»Παρουσιάστηκε ο επετειακός τόμος “Από το ’21 στο 2021”\nΟ καιρός τελικά το βράδυ της Παρασκευής 8 Οκτωβρίου αποδείχτηκε σύμμαχος! «Τα καταφέραμε… και το χαρήκαμε!» ήταν η πρώτη δήλωση των διοργανωτών της πρωτότυπης βιβλιοπαρουσίασης που πραγματοποιήθηκε στον προαύλιο χώρο του Ιερού Ναού των Αγ. Αποστόλων στο Ιστορικό Κέντρο Καλαμάτας, μέσω προβολής ψηφιακού υλικού σε μεγάλη οθόνη (πανί).\nΤην ιδιαίτερη αυτή παρουσίαση του επετειακού τόμου «Από το ΄21 στο 2021» διοργάνωσαν οι Εκδόσεις Καλλίεργον μαζί με την Ένωση Μεσσήνιων Συγγραφέων. Η διάρκεια του αρχείου που προβλήθηκε ήταν 22’ που επαναλαμβανόταν για δύο συνεχόμενες ώρες. Με τον τρόπο αυτό επιχειρήθηκε να φτάσει και να αγγίξει ο λόγος των 42 συγγραφέων που συμμετέχουν στον τόμο σε όλο και περισσότερους αποδέκτες με πιο άμεσο, πρακτικό και καινοτόμο τρόπο.\nΟ χώρος όπου έγινε η βιντεοπροβολή ταυτίζεται σημειολογικά με την αφορμή δημιουργίας αυτού του τόμου. Σύμφωνα με τους διοργανωτές, η εκδήλωση αυτή ήταν εκ μέρους τους ένας ακόμη τρόπος απόδοσης φόρου τιμής και ευγνωμοσύνης προς τους επιφανείς και αφανείς ήρωες για τον αγώνα και τη θυσία τους για την κατάκτηση ενός από τα υπέρτατα αγαθά, αυτό της ελευθερίας.\nΗ ιδέα της εναλλακτικής αυτής βιβλιοπαρουσίασης ανήκει στην Βασιλική Κατέρη, εκπρόσωπο των Εκδόσεων Καλλίεργον, η οποία δημιούργησε και επιμελήθηκε την ψηφιακή βιβλιοπαρουσίαση. Η μουσική επένδυση είναι της Δημοτικής Φιλαρμονικής Καλαμάτας, την επιμέλεια της οποίας υπογράφει ο μαέστρος της Κώστας Νικολέας. Η εκδήλωση τελούσε υπό την αιγίδα του Δήμου Καλαμάτας.\nΈνας από τους κύριους σκοπούς αυτής της εκδήλωσης ήταν να δημιουργήσει ένα πλαίσιο επικοινωνίας και ανταλλαγής απόψεων με αφορμή τα επιμέρους θέματα που θίγονται στα κεφάλαια του βιβλίου, οι τίτλοι των οποίων κυλούσαν την ώρα εκείνη στην οθόνη.\nΟι διοργανωτές με ανακοίνωσή τους «ευχαριστούν θερμά τον Δήμαρχο Καλαμάτας κ. Θανάση Βασιλόπουλο για την αιγίδα και τον χαιρετισμό του και την Έφορο Αρχαιοτήτων Μεσσηνίας κ. Ευαγγελία Μηλίτση για την παροχή της άδειας χρήσης του χώρου. Ευχαριστούν επίσης θερμά τον μαέστρο κ. Κώστα Νικολέα και τη Δημοτική Φιλαρμονική Καλαμάτας για την εξαιρετική μουσική επένδυση της παρουσίασης. Ιδιαίτερες ευχαριστίες απευθύνουν για τους χαιρετισμούς τους στον Πρόεδρο της Κοινότητας Καλαμάτας & Πρόεδρου Ένωσης Κοινοτήτων Μεσσηνίας κ. Παναγιώτη Λύρα, στον Α’ Αντιπρόεδρο του Επιμελητηρίου Μεσσηνίας κ. Παύλο Κρανιώτη και στον Επιστημονικό Υπεύθυνο «ΚΑΛΑΜΑΤΑ 1821 – Δρόμοι Ελευθερίας» και Κοσμήτορα Σχολή Ανθρωπιστικών Επιστημών και Πολιτισμικών Σπουδών του Πανεπιστημίου Πελοποννήσου, Καθηγητή κ. Νικόλαο Ζαχαριά. Βαθύτατα ευχαριστούν για την πολύτιμη συμβολή τους τον Σταύρο Στούπα-StartPC, τον ηλεκτρολόγο Ιωάννη Ποτηριάδη και την επιχείρηση PIZZA BAR. Ιδιαίτερη ευγνωμοσύνη για την πολύτιμη συμβολή φίλων καθώς και του Πολιτιστικού Σωματείου για την Τέχνη & τη Φύση «ΝΑΡΤΟΥΡΑ» που στήριξαν με τον τρόπο τους τις προσπάθειές τους για το επιθυμητό αποτέλεσμα».\nΑκολουθεί το video της παρουσίασης\nΒΙΒΛΙΟΠΑΡΟΥΣΙΑΣΗ ΔΗΜΟΣ ΚΑΛΑΜΑΤΑΣ ΚΑΛΑΜΑΤΑ ΚΑΛΛΙΕΡΓΟΝ ΜΕΣΣΗΝΙΟΙ ΣΥΓΓΡΑΦΕΙΣ ΦΙΛΑΡΜΟΝΙΚΗ


φωτογραφία από Johannes Brock\nΞενοδοχεία σε: Σέναου (Πφαλτς)\nΠού να μείνετε σε: Σέναου (Πφαλτς)\nΜάθετε περισσότερα για: Σέναου (Πφαλτς)\nΑν θέλετε να ανακαλύψετε ένα νέο μέρος, μπορείτε να πάτε εδώ: Σέναου.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Σέναου) θα βρείτε καταλύματα που ικανοποιούν τις ανάγκες όλων των ταξιδιωτών. Σέναου: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Σέναου), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Σέναου) είναι εδώ με την εγγύηση χαμηλότερης τιμής μας.\nΣέναου (Πφαλτς), Γερμανία: Περισσότερα ξενοδοχεία\nΣέναου (Πφαλτς): Ξενοδοχεία με τη μεγαλύτερη βαθμολογία\nΠόλεις κοντά σε Σέναου (Πφαλτς)\nΛουντουιγκσγουίνκελ - Ξενοδοχεία\nΔείτε περισσότερα ξενοδοχεία σε: Σέναου (Πφαλτς)